text:
• Spillolja
• Tungoljuevja
Hvar kann tað latast inn?
Privat: Á kommunalum endurnýtsluplássum, har tangar eru settir upp til spilloljurestir.
Vinna og kommunur: IRF heintar spillolju frá t.d. skipum og størri virkjum. Ring og fá avtalu í lag.
Hvar fer tað?
Spillolja verður heintað og latin Spilloljuverkinum hjá IRF. Á Spilloljuverkinum verður oljan reinsað og seld til endurnýtslu. Møgulig oljuevja verður brend á Brennistøðini, har filtur reinsar roykin, so ikki dálkandi útlát stendst av hesum.
Spilloljan verður savnað uttan kostnað, tí umhvørvisgjald er lagt á alla innflutta smyrjiolju, sum fíggjar reinsingina av spilloljuni. Spilloljuverkið hjá IRF á Hagaleiti hevur altjóða ISO 14001:2015 góðkenning, umframt umhvørvisgóðkenning.


c: text/html

text:
Orð: Poul F. Joensen
Lag: La Marseillaise (fraklendski tjóðsangurin)
Viðmerking: Vígdur øllum klakksvíkarkappum.
1. Hoyrið lúðraljóð duna í fjøllum!
Danaveldið í bardaga fer;
Kristjan kongur við flatlendskum liði
hevndarbrand móti landsmonnum ber:
blóðhundar, herskip, kanónir og knøttar
skulu seta alt Klakksvík í brand,
herseta fría Føroyaland,
fyri fót fella menn, børn og kvinnur.
Niðurlag: Fram Klakksvíks valdralið,
sýn dønum kappasið:
ber merkið hátt og frælsisbrand
og verji Føroyaland!
2. Trinnir læknar, sum halda seg eiga
Føroya fólk, hava birt hendan brand,
landsins stýri á bláman teir drógu, –
neyðarróp hoyrdust víða um land.
Tey hava danir í óføri lokkað,
og við undrandi virðing øll verð
sær, Klakksvíksbygd albrynjað fer
danaveldi at møta á vali.
3. Tað er minni um læknar vit stríða
enn um Føroya fólks frælsi í dag,
móti kúgandi harðræðisveldi –
allur heimurin vita skal tað –
og mót tí sleikjandi matmaðkaranni,
hetta blóðiglaslag, sum her býr,
og sum sín gud á útlendskt trýr,
háðar føðiland, merkið og málið.
4. Fjórðingsøld vit í Grønlandi stóðu
fyri lívið – mót dønum í stríð –
eltir, skotnir sum villastu vargar,
Dimma skammrósti dønum ta tíð.
Nú eggjar dimski turkurin aftur
klakksvíkskappar at leggja í jarn,
ei eira gomul, moyggj sum barn –
til eitt nýtt stokholmskt blóðbað í Føroyum.
5. Menn, í ódnum og orrustan herdir,
eru fosturlands verja og trygd.
Betur danir mót Hitler seg royndu
enn at herja á føroyska bygd.
Torskablóð hevur, ei føroyingur er hann,
sum, tá bróðir hans neyðstaddur er,
ei fúsur við í stríðið fer
til at reka heim blóðhundaliðið.
6. Setið hart móti hørðum, nú ránsmenn
Klakksvíksbygd vilja seta í brand,
beita, hundtaka frímenn og kvinnur,
leggja djarvastu kappar í band.
Latið tað frættast um heimin so víða,
um teir herja við eld og við svørð,
skal blóð fyrr farga Føroya jørð,
enn at fríbornir føroyingar dvína.
7. Hundaliðið, tað ei tordi herja
á albrynjaðar Klakksvíkarmenn.
Eins og Akrabergsbóndansa minnið
gjøgnum sjey øldir blaðungt er enn,
skal, meðan mannkyn er á hesum klettum,
Føroya søga um mannsevnisgerð
boð bera vítt um hildarferð
og teir garpar, ið Føroyaland vardu.

robotstxt: allowed

filter: keep


text:
- Tíðindi, mentan og ítróttur
Eingin linking fyrr enn avdubbing er gjørd
Tað hevur amerikanski uttanríkisráðharrin, Mike Pompeo sagt á felags tíðindafundi í Seoul, har suðurkoreanski og japanski uttanríkisráðharrin eisini vóru.
Útsøgnin hjá Pompeo kemur eftir atfinningar um, at avtalan millum USA og Norðurkorea einki sigur um, hvussu Norðurkorea skal burturbeina sín kjarnorkuvápnaútbúnað og heldur einki sigur um, hvør skal hava eftirlit, at tað yvirhøvur verður gjørt.
BBC skrivar, at Pompeo fór til Seoul fyri at kunna og sissa tey sameindu londini í landssynnings-asia, tí tað kom óvart á, at amerikanski forsetin brádliga kunngjørdi, at hann steðgar felags hernaðarligu venjingunum, sum USA og Suðurkorea hava havt í mong harrans ár.
Eftir toppfundin millum Donald Trump og Kim Jung-un segði amerikanski forsetin, at revsitiltøkini vera verðandi í gildi, til "kjarnorkuvápini ikki longur eru ein faktorur", men ógreitt er, hvat forsetin í roynd og veru meinti við, skrivar BBC.
- Eg gleði meg til einaferð at seta tey úr gildi, og tey verða sett úr gildi, tá vit vita, at vit eru á veg, segði Donald Trump á tíðindafundinum týsdagin.
Sí eisini


text:
Lag: Tullius C. O’Kane
Týtt: Jákup Olsen
1. Vit syngja um kærleika hans,
sum læt lívið á Golgata træ,
um hitt frelsandi, reinsandi blóð,
sum rann út fyri okkum hin dag.
Niðurlag:
Frelsa frí fyri øll,
sum seg líta á Jesusar blóð,
frelsa frí fyri øll, fyri øll,
sum seg líta á Jesusar blóð!
2. Tað er bjarging og frælsi til øll,
sum bert tváa sær í hesi flóð,
tað er reinleiki, friður at fá
við at trúgva á Frelsarans blóð.
3. Tann, seg lítur á Frelsarans blóð,
fyri vónina vissu skal fá,
og eitt akker so trygt og so fast,
sum ei svíkur, tá ódn brestur á.
4. Um tú vrakar nú Frelsarans blóð,
eingin vegur til lívið tá er,
og tín sál tá í ævir fer burt,
har sum deyði og vónloysi er.
5. Kom og trúgv á hitt frelsandi blóð!
Tað rann út fyri teg, fyri meg;
eingin dómur skal raka teg tá,
tí tín Frelsari tók hann á seg.


text:
Svimjisamband Føroya sendir í hesum døgum oyðubløð út til allar føroyskar skúlar, til føroysk skúlabørn í fimta flokki at fylla út. Hetta er endurtøka av líknandi kanning í 2011 við spurningum, sum eru líkir teimum, ið verða settir eisini í grannalondum sum Danmark og Noregi.
Kanningin verður gjørd eftir góðkenning frá Mentamálaráðnum og við vegleiðing frá Dátueftirlitinum, umframt at vit hava beinleiðis samband til hvønn skúla sær.
Endamálið er at staðfesta svimjiførleikan hjá føroyskum skúlabørnum umframt teirra hug og møguleika at svimja. Fimti flokkur er valdur til at hava samanberiligan aldur við tey, sum verða spurd í til dømis Danmark og Noregi, og við tey í Føroyum, sum vórðu spurd í 2011.
Tað, sum ger okkara kanning heilt serstaka, er, at vit hava møguleika og evni at fáa svar frá øllum hesum børnum heldur enn bara frá einum parti av teimum. Tí verður eisini rættiliga nógv lagt fyri at fáa allar skúlar at svara.
Fyrstu brævbjálvar vórðu sendir út í gjár, umframt at Djóni nú hevur verið ein túr runt í skúlunum í Havn við hesum oyðubløðum. Restin fer á posthúsið í dag og kemur so vónandi fram í vikuni.
Vit í Svimjisambandinum eru sera spent upp á, hvussu úrslitini verða og hava í hesum sambandi eisini longu gjøgnumført eina spurnarkanning, sum er partur av regluligu kanningunum, sum Gallup ger fyr at síggja, hvussu vaksin svara spurningum av hesum slag.
Hesi úrslit verða tó fyribils ikki almannakunngjørd, fyrr enn vit vita, at skúlabørnini hava svarað. Hetta fyri, at tað ikki skal skeikla úrslitið av svarum hjá børnunum.
Vegna SSF
Rókur


text:
Sonja Schneider f. Sørensen er rithøvundur. Hon er fødd í Klaksvík 21.september 1957. Flutti til Havnar í 1973. Tók læraraprógv í 1983, starvaðist nøkur ár sum lærari, men fór síðan niður at útbúgva seg sum psykoterapeut.
Hon hevur skrivað barna- og ungdómsbøkur, umframt arbeitt við sjónleiki.
Hon vann fyrstu virðisløn fyri ungdómsbókina Suphaya í ungdómsbókakapping, sum Norðurlandahúsið skipaði fyri í 1989.
Útgávur:
1989 Suphaya
1990 12 jólaleikir
1990 ”Jólatræið” í Míni jólabók
1991 Í øðrum heimi
1992 Sóleygað horvið
1997 Leiðarljós
2006 Heystsuita (saman við Olavi Schneider)
Umrøða/ummæli:
Bjørg Matras: Suphaya. Skúlablaðið 3/1990
Turið Sigurðardóttir: Ung, álvarsom, á vegamóti. Brá nr. 15 1990
Gunnvá Zachariassen: Suphaya. Skúlablaðið 3/1990.
Turið Sigurðardóttir: Har veksur fagurt viðartræ. Brá nr. 18 1992
Ólavur í Beiti: Leiðarljós - aftur eitt fjart suð. Dimmalætting/Viðskerin 31.05.1997
Lydia Didriksen/Rógvi Nolsøe: Leiðarljós – ein ótrúliga spennandi bók. Føringurin 25. september 1997
Sissal Kampmann: Børn læra at skyna á góðum og óndum. Viðskerin 27. September 1997
Jógvan Isaksen: Í ævintýrheimi. Sosialurin 6. juni 1998
Heiður:
1989 1. Virðisløn fyri ungdómsskaldsøguna Suphaya. Norðulandahúsið í Føroyum


text:
Bókin, Tær bygdu land, er eitt savn av søgum hjá 20 kvinnum, føddar frá 1890-1932, har gerandislívið í Føroyum í 20. øld verður lýst frá kvinnusjónarhorni.
Kvinnurnar eru úr nærum øllum pørtum av Føroyum og hava ymiskar bakgrundir, royndir og lagnur.
Bókin er forvitnisig, tí hon lýsir vanligar kvinnulagnur og gevur innlit í søguna frá einum annars lítið lýstum vinkli. Bókin er um 300 síður, og forlagið Tjørnustova gevur út.
Møguleiki verður at ogna sær bókina og at fáa høvundin at signera.
Tróndur Enni spælir og ein drekkamunnur verður at fáa.
Tiltakið er ókeypis.
Tvøroyrar bókasavn


text:
Hjá Klima hava vit fleiri ára royndir við, at orkusparing og betri inniklimað eru tvær síðir av somu søk.
Jú betri ein teknisk skipan koyrir, jú betri er umstøðurnar í bygninginum og lægri er orkunýtslan.
Hvat er best, er tó ymiskt frá stað til stað. Til dømis er stórur munur á tørvinum í einum minni skrivstovubygningi og í einum stórum fólkaskúla.
Byrjunarstøðið, tá ið hugsað verður um einhvørja orkumenning, er tí at fáa í ljósmála, hvør tørvurin er hjá júst tínari fyritøku/stovni. Tá ið tað er komið upp á pláss, skræddaraseyma vit skipanina fyri at tryggja orkusparingar og betri inniklima; júst sum tit vilja hava tað. Uttan mun til støddina ella slag av bygningi, vit arbeiða í, so er lyklaorðið ‘íløgur, ið loysa seg’, tá ið vit hugsa um orkumenning.
Sjálvt í bygningum, ið longu eru orkumentir, er ofta møguleiki at minka enn meira um orkunýtsluna og samstundis eisini betra um inniklimaðið, uttan at tað er neyðugt við stórum íløgum.
Tú ert altíð vælkomin at seta teg í samband við okkum og hoyra nærri um møguleikarnar í tínum bygningi.
Klima
Torkilsvegur 15
360 Sandavágur
+298 333 555
klima@klima.fo


text:
VITSKA: Too Good To Go – minka um matoyðsl
Í kvøld, týskvøldið 24. januar kl. 19:30, halda vinnararnir av Umhvørvisviðursløn Norðurlandsráðsins í 2016 fyrilestur um arbeiði teirra við at minka um matoyðsl og íverksetan í Norðurlandahúsinum.
Too Good To Go er ein online pallur, sum hevur til endamáls at minka um matoyðsl. Hugtakið gevur fólki møguleika at keypa mat, sum annars hevði verið tveitur burtur, bíliga. Hetta verður gjørt við at keypa mat frá matstovum, kaffistovum, gistingarhúsum, matvøruhandlum og bakarum umvegis app teirra nevnd Too Good To Go.
1/3 av øllum mati í heiminum endar í ruskíløtunum, og matoyðsl er ein av trimum teimum størstu orsøkunum til útlát av vakstrarhúsgassum. Too Good To Go er á ein nýhugsandi hátt við til at broyta hesa gongdina – og so er tað eisini gott fyri pengapungin.
Síðan felagið varð sett á stovn í Danmark í 2015, hevur tað bjargað 353.000 máltíðum frá ruskílatinum. Tað svarar til áleið 700 tons av mati. Í dag er Too Good To Go eisini í Noreg, Bretlandi, Fraklandi og Týsklandi, og pallurin verður í løtuni royndarkoyrdur í New York.
Tiltakið er týsdagin 24. januar kl. 19:30 í Skálanum í Norðurlandahúsinum.
Tiltakið er ókeypis.
VITSKA er afturvendandi tiltak, sum Norðurlandahúsið og Fróðskaparsetrið skipa fyri.
Næstu VITSKU-fyrilestrarnar eru:
Týsdagin 14. februar: Norðurlendskur filmur
Týsdagin 21. mars: Býarplanlegging og javnstøða
Týsdagin 18. apríl: Kristin Vilhjálmsdóttir – um arbeiði við tilflytarabørnum.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Orð: Mikkjal á Ryggi
Lag: Ludvig Mathias Lindeman
1. Tað er frílynt, tað fólkið í Noreg’,
hon er mergjað, hin mentaða tjóð,
hon er trúføst í verki og orði;
hon er treystlig at bróta sær slóð.
2. Teirra lív har í líðunum føgrum,
teirra ferðir um fjøll og um sjó,
gevur megi og merg, og í æðrum
rennur hugprúða høvdinga blóð.
3. Aldri vildu teir høvdingar lúta;
gjørdust kongsboð har heima ov hørð,
tóku vápn teir, og víkingaskúta
fór við sigur um fremmandan fjørð.
4. Ja, í stríði var norðmaður treystur,
og í frið helt hann ítrótt og spæl;
um enn Ólavur kongur var bestur,
royndist Sigmundur eisini væl.
5. Komu kappar á tingstøðum saman,
mæltu reystmenni djarvastu orð;
drukku mjøð teir í høllum við gaman,
kvóðu skaldini drápur við borð.
6. Royndu argir har ósið at fremja,
lá um londini blóðuga slóð,
ein var mentur tann ósið at temja,
bera bjarging til fríborna tjóð.
7. Var tann kongurin kallaður Sverri,
væl í Føroyum hann vandist til mans;
sjálvt hitt rómverska liðið so errið
mátti lúta for reystleika hans.
8. Spruttu kvistar av ramasta runni,
Hákun Sverrasonar ráð vóru vís;
Hákun Hákunssonar navn hevur vunnið
vítt um verðina heiður og prís.
9. Leingi lýsti tá sólin hin bjarta,
tó at endanum søkk hon í kav;
skriðu drekar í kolmyrkri svarta,
drukku blóð, meðan norðmaður svav.
10. Undir eiminum lív mundi ana,
einhvør neisti í náttini sást;
tí fekk Sinclair hin skotski sín bana,
mætir goymdi væl móðurlandsást.
11. Tá tann ástin tók undir seg megi,
fóru fannir at tiðna um fjøll,
fóru fuglar at fegnast mót degi,
og tá fánaðu drekar og trøll.
12. Nú er lystugt at Noreg’ at skoða,
nú ið grødd eru svíðandi sár,
og tann sól, ið gekk niur við roða,
aftur lýsir so bjørt og so klár.
13. Fríð á fjøllum og fløtum hon logar,
setir glæmuna gylta á hav,
og um heimin so víða hon boðar:
her er dagur, og dimmið er av!
14. Biðið vildi eg Tingakross borið
blíða heilsu har eystur um sjó,
blíða heilsu til skyldfólk í Noreg
frá tí fjarskotnu føroysku tjóð.


text:
Ítróttur og mentan
Er tað nakað, ið fær borgarar at trívast í eini kommunu, so er tað útboðið av frítíðarítrivum og øðrum felagsskapum, ið veruliga ger munin. Hvannasunds kommuna stendur einki aftanfyri aðrar, tá talan er um mentanartilboð. Av hesum kunnu nevnast róðrarfelagið NHR og ein FSF-góðkendan fótbóltsvøll, ið gevur ítróttaríðkandi borgarunum møguleika at menna seg uttan at fara av bygdini.
Hvannasunds kommuna leigar fimaleikarhøllina út skúladagar og kostnaðurin er 150,- tíman, áhugað kunnu ringja til 735892. Hvønn vetur er kvøldskúli í skúlanum á Fossánesi.
Kirkja og samkomuhús eru á staðnum.


text:
Orð: Thomas Kingo
Lag: Klug (Hin vænasta rósan er funnin)
Týtt: Salomon J. Joensen
1. O, kærasta sál, upp av beði,
tí deyðans og helvitis megi
í Kristusi burtur er svunnin,
og sigur um ævir er vunnin.
2. Burt lastir og lúnur og syndir,
fram skíni nú heilagar myndir,
tí Jesus vil heilagskap kenna
og fátækar syndarar menna.
3. Hvør reinsi sítt súrdeiggj úr hjarta
og syndigar ómegdir harta,
úr sálini óndskap lat dvína,
og Harrin vil náðigerð sýna.
4. Hann páskalamb okkum er vorðin,
til deyðan for syndarar borin;
vár Kristus, vár gleði, vár heiður,
nú náðina yvir oss breiðir.
5. Hann, sum hevur á øllum valdið –
hans hátíð nú heilaga haldið;
við sálmum og heilagum ljóði
vær lovum tær, frelsari góði.
6. Lat reinleika hjørtuni eiga,
og sannleika vegirnar greiða,
so óndskapur ei hevur megi,
og páskir vit halda við gleði!


text:
Leygardagin byrjar árliga føroyameistarakappingin í talvi fyri einstaklingar. Telvað verður í Finsen – gomlu kommunuskúlaauluni í Havn. Umførini eru sjey í alt. Lagt verður fyri leygardagin 24. mars, og kappingin endar Langa fríggjadag 30. mars.
Landsliðsbólkurin – sjálvur FM-flokkurin – er væl mannaður í ár. Teir átta, sum hava hægstu styrkitølini í kappingini, manna Landsliðsbólkin. Av teimum fremstu átta eru í hvussu er fimm fyrrverandi føroyameistarar.
Í løtuni – eitt samdøgur innan tilmeldingarfreistin er úti – standa hesir átta til at manna FM-bólkin í ár:
GM Helgi Dam Ziska, HT 2552
Rógvi Egilstoft Nielsen, ST 2386
Carl Eli Samuelsen, HT 2228
Sjúrður Thorsteinsson, HT 2190
Ólavur Simonsen, KTF 2183
Hans Kristian Simonsen, KT 2151
Rani Nolsøe, KTF 2075
Rógvi Mortensen, HT 2018
Miðalstyrkitalið liggur omanfyri 2200, so talan er um eina av teimum sterku FM-kappingunum.
Færri telvarar
Kappast verður ætlandi í fýra bólkum – hinir eru 1. bólkur, almenni bólkurin og unglingabólkurin. Í løtuni eru einir tíggju tilmeldaðir í hvørjum av hesum bólkum. T.v.s. at talið á telvarum vinnur seg ikki upp um fjøruti.
Gongdin seinnu árini hevur verið tann, at færri telvarar eru við í árligu FM-kappingini fyri einstaklingar. Fara vit aftur í 90- ella 80-árini, táttaði luttakaratalið javnan í trýss. Líkt er til, at størri tign valdaði um FM-kappingina á páskum tey árini.
Orsøkirnar kunnu vera fleiri. Fyrstu árini, tá ratingstyrkitølini ikki vóru komin, var FM-kappingin avgerandi barometur fyri hvørjir teir bestu vóru. FM var tá eisini beinleiðis úttøkukapping til OL. Soleiðis er ikki longur. Í dag er eisini vanligari, at føroyskir telvarar kappast í útlondum. Tað var rárasta hending fyrr. Fyrr var FM eitt must – nú er FM bara ein av fleiri øðrum kappingum.
Eitt annað, sum kanska eisini ger seg galdandi, er tað, at páskirnar eru broyttar. Nú á døgum fara nógv burtur at ferðast á páskum, ella tey seta sær annað fyri. Fyrr var upplagt at brúka stillu viku til nakað so stilt sum at telva, men nú er so nógv annað á skránni. Bindindini til at sita alla páskahalguna og telva eru kanska lakari í dag.
Havnar Telvingarfelag, sum skipar fyri FM-kappingini í ár, hevur tí stytt kappingina úr níggju niður í sjey umfør, men tað tykist ikki at hava lokkað fleiri telvarar við. Afturímóti kann nevnast, at í FM-kappingini í Kollafirði í 1987 vóru ellivu umfør telvað í Landsliðsbólkinum. Sjálvan páskadag sótu menn og telvaðu. Tá vóru í alt 62 luttakarar í kappingini.
Sama hvussu víkir og vendir, so er tað tankavekjandi, at talið á telvarum í sjálvari FM-kappingini er lækkað niður í umleið fjøruti í miðal. Eftir ratinglistanum hjá Talvsambandi Føroya eru umleið 400 virknir telvarar í Føroyum. Í skúlunum verður nógv telvað við børnunum, men ógvuliga fá síggjast í FM-kappingini.
Freistin at boða frá luttøku til føroyameistarakappingina í talvi í ár er sum sagt útsett eitt samdøgur til á midnátt í annaðkvøld mikukvøldið.


text:
Seinastu tíðindi
Fakfelagstíðindi
Semja eftir fleiri ára stríð
Fimm mans, sum vóru við Atlantsfarinum árini 2010-2012 hava fingið tilsamans 200.000 krónur í endurgjaldi umframt eftirløn fyri at hava verið skeivt avroknaðir fyri ávísar landingar uttanlands.
P/f Northwest Pelagic, sum átti Atlantsfarið, núverandi Norðhavið, hevur nú rindað Fiskimannafelagnum 250.000 krónur samsvarandi einari semju í fleiri ára langa stríðnum um ávísar landingar uttanlands árini 2010-2012.
Upprunaliga kravið frá Føroya Fiskimannafelag táttaði í 800.000 krónur.
Úrslitið av semjuni er, at fimm mans, sum vóru mynstraðir við Atlantsfarinum teir ávísu túrarnar, fáa tilsamans 225.000 krónur í endurgjaldi fyri mista hýru umframt eftirløn eftir sáttmálanum, sum er 4 prosent. Tað, ið eftir er, fer til at rinda part av sakarmálskostnaðinum, sum partarnir – Føroya Fiskimannafelag og Northwest Pelagic – sambært semjuni bera hvør sær.
Við semjuni er eitt fleiri ára langt eljustríð ímillum Northwest Pelagic og Føroya Fiskimannafelag av. Henda ósemjan var upprunaliga við fyrrverandi eigaran av reiðarínum, sum tá var heimahoyrandi í Miðvági, og ósemja hevur eisini verið um avrokningar, sum ganga longur aftur enn 2010. Í teimum førunum hevur fyrningarfreistin tó forðað fyri, at nøkur rættarsókn kundi gerast.
Á heystið 2014 var ein onnur semja gjørd viðvíkjandi óregluligari avrokning av einum einstøkum túri hjá Atlantsfarinum í 2011. Í tí málinum var semja gjørd um alla tí útistandandi hýruna, sum Føroya Fiskimannafelag metti manningina eiga til góðar – tilsamans 171.000 krónur.
Nýggjur eigari
Nú semja aftur er gjørd, er tað tó ikki gamli eigarin, sum skal bøta fyri, at hann avroknaði í stríð við sáttmálan, men nýggi eigarin. Tí alt reiðaríið – felagið Nortwest Pelagic við tilhoyrandi ognum – sum rættarkravið upprunaliga var reist ímóti, varð um ársskiftið 2015-2016 selt til Kollafjarðar, og tað er felagið við nýggju eigarunum, sum skal rinda tær 250.000 krónurnar.
Tá Atlantsfarið og alt reiðaríið var selt til Kollafjarðar, fekk skipið nýtt navn, nevniliga Norðhavið. Sjálvt skipið er síðani – í vár – selt úr felagnum til Vágs.
Jan Højgaard, formaður í Føroya Fiskimannafelag, fegnast um, at punktum loksins kann setast í drúgva málinum um Atlantsfarið.
- Vit høvdu ómetaliga nógvar trupulleikar av Atlantsfarinum, tá tað var heimahoyrandi í Miðvági, og eisini av skipinum, sum tað reiðaríið átti undan hesum skipinum. Tí kennist tað kanska eitt sindur løgið, at tað var tann nýggi eigarin, sum endaði við apuni og ikki Miðvágs-reiðarin. Men hinvegin visti nýggi eigarin væl um okkara rættarkrav, tá hann keypti skip og reiðarí, so í so máta er alt í lagi. Eg fegnist bara um, at vit nú endiliga hava fingið slætt borð viðvíkjandi hesum skipinum, sigur hann.


text:
Fólkið í Ekvatorguinea hevur tolt nógv, og búskapurin hevur ligið í sori av harðræðisávum. Øll 1970-árini stýrdi eirindaleysi einaræðisharrin Macias Nguema landinum, men í 1990-árunum tók hóvligari stýri við valdinum. Hetta lítla, fagra landið - har eisini fimm oyggjar eru uppií, má nú stríðast til tess at fáa búskapin á føtur aftur.
Lýggja veðurlagið og fruktagóða gosøskujørðin í størstu oynni Bioko gera, at oyggin er væl egnað til landbúnað, men vegirnir eru fáir, og verkafólkið veit einki um nýggjar dyrkingarhættir. Mesta lendið er lagt inn til kakaolundir, tískil er næstan eingin jørð eftir, har fólkið kann dyrka mat.
Vanligt er enn, at fólk í Afrika týða til gomul heimaráð fyri sjúku. Dýraleggir, sniglaskeljar og trærøtur verða nýtt vanliga í almennum halgihaldum. Grøðarin dansar uttan um sjúklingin og syngur uppi yvir honum, til tess at ákalla andarnar um hjálp.
Í Miðafrika báðumegin Miðkring eru tað stóru, grøðiligu regnskógirnir og ovurstóra Kongoá, sum eyðkenna landslagið. Tað var her, ræðuligi trælahandilin, ið evropearar settu í verk, byrjaði í 14. øld; síðst í 19. øld vórðu øll londini í Miðafrika evropeisk hjálond. Londini tóku loysing í 1960-árunum, men striltið hevur gingið at sett fólkaræðiliga stýrisskipan í gildi. Ójavnt er, hvussu londini eru fyri; í Kamerun hava politisku viðurskiftini verið trygg, men í Miðafrikalýðveldinum hava harðrend hernaðarstýri rátt, og landið er sera fátækt.
Fjølbroytta landslagið er alt eftir, hvussu veðurlagið er. Við Miðkring vaksa stórir og tættir regnskógir, tí at har er veðurlagið heitt og slavið, og nógv regn er alt árið. Longri burturi frá Miðkringi eru regntíð og turrtíð, og her eru savanna og spjaddur runnavøkstur. Norðast í Miðafrika, í Kjad, er glóðheit sandoyðimørk.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Malabo
Vídd: 28.050 km2
Fólkatal: 633.441
Alment mál: spanskt
Átrúnaður:
kristindómur 90% aðrir 10%
Stýrislag: fólkaræði, fleirflokkaskipan
Gjaldoyra: CFA frankur (XOF)


text:
- Tíðindi, mentan og ítróttur
Herleif Hammer verður rektari í Hoydølum
Bjørn Kalsø, landsstýrismaður í mentamálum, hevur gjørt av at seta Herleif Hammer í starvið sum rektari í Føroya Studentaskúla og HF-skeiði frá 1. januar 2014 at rokna.
Herleif Hammer hevur verið virkandi rektari, síðani Mikkjal Helmsdal fór úr starvinum í summar.
Herleif Hammer er 43 ára gamal og útbúgvin cand.phil. í søgu og siðsøgu frá Fróðskaparsetri Føroya. Leiðsluroyndir hevur hann sum vararektari í 3 ár og umsitingarleiðari í 6 ár.
Sí eisini


text:
Stórur spenningur er undan fundinum í OPEC í dag, har framtíðar oljuframleiðslan stendur ovast á breddanum. Talan er um eitt stríð ella eina ósemju millum tveir av høvuðsframleiðarunum í OPEC, nevniliga Iran og Saudi Arabia.
Bæði USA og Kina hava roynt at leggja trýst á Saudi Arabia fyri at fáa tað at økja um framleiðsluna, soleiðis at oljuprísurin aftur kemur niður á eina væl lægri legu. Bæði stórveldini vísa á, at vanligi brúkarin verður alt ov hart raktur av teimum høgu oljuprísunum, sum eru íkomnir av eini avtalu frá 2016 millum Opec-lond og so eisini Rusland, ið tá gjørdu av at avmarka framleiðsluna til tess at hækka oljuprísin. Tað má sigast hevur eydnast, nú oljuprísurin eitt skifti kom heilt uppá 80 dollarar fyri tunnuna. Hann hækkaði við heili 55% eftir avtaluna. Ì løtuni liggur hann rundan um 75 dollarar, men tað halda USA og Kina verða alt ov høgt og hava tey biðið eitt nú Saudi Arabia at koma teimum til hjálpar við at hækka framleiðsluna. Eisini Rusland er við uppá at hækka sína framleiðslu.
Í dag er so fundur í Wien, har londini í Opec skulu taka eina avgerð um framtíðar framleiðsluna. Higartil hava lond sum Iran, Iraq og Venzuela harðliga mótmælt eini hækking av framleiðsluni. Til tess at kunna vaksa um framleiðsluna, skal vera semja í Opec. Iran hevur hótt við at leggja niður veto móti framleiðsluhækking.
Her stendur málið í løtuni. Tað er á forsíðunum í mongum altjóða miðlum, eitt nú viðger kenda enska ávísin The Guardian í morgun málið. Ætlanin hjá Opec og Ruslandi var, at avtala teirra um eitt framleiðsluloft skuldi halda árið út. Nú hava Saudi Arabia og Rusland so kúvent eftir stórt trýst frá bæði USA og Kina skrivar The Guardian. Sambært blaðnum hevur oljuráðharrin í Saudi Arabia, Khalid al-Falih sagt, at tað er í lagi at hækka framleiðsluna við 1 mió. tunnum um dagin. ” Increasing production by 1m barrels a day sounds like a good target to work with”, sigur oljuráðharrin. Altjóða viðmerkjarar eru sera ójavnir á máli, hvat úrslitið verður av Wien-fundinum nú seinnapartin. Teir siga m.a., at tað er “a tricky one to predict”.
Høgu oljuprísirnir fingu amerikanarar at hækka sína skiferframleiðslu, men tað var so ikki nóg mikið til at standa ímóti vaksandi Opec-framleiðsluni. IEA, International Energy Agency, segði í vár, at uppgávan hjá Opec-londunum við sínum avmarkingarpolitikki, var komin á mál, “mission accomplished”, og tað fekk fleiri av londunum at umhugsa eina broyting í higartil rikna framleiðslupolitikkinum. Og tað er nú hann, sum skal standa sína roynd.
Higartil hava eygleiðarar so mett, at broytingin fór at vera lítil: at oljufeløgini bara fóru at økja um framleiðsluna við smærri nøgdum. Men nú eftir trýst frá USA og Kina, eru nøkur av londunum meira hugað til at fremja stórar økingar í framleiðsluni.
Avgerðin hjá USA at seta boykott í verk móti Iran, sum í dag framleiðir 4% av heimsframleiðsluni eins og hóttanin móti londum í Vesturheiminum, sum halda fram at handla við Iran, hevur eisini fingið ávirkan á støðuna. Iran er mett til at verða noytt til at minka munandi um sína framleiðslu av hesi orsøk. Eisini Venezuela framleiðir minni og minni av olju. Bæði Saudi Arabia og Rusland hava møguleika fyri at taka nógv meira olju upp úr undirgrundini, men tað hava Iran, Iraq, Algeria og Venezuela ikki, sum støðan er í løtuni, og tí vinna tey einki við eini hægri oljuframleiðslu sum heild og fylgjandi lægri prísum.
Eisini innanríkispolitikkur í USA er við til at koyra brenni á bálið. Tí har skuldseta demokratarnir politikkin hjá Trump forseta fyri teir høgu bensinprísirnar. Um hetta er allur sannleikin ella ikki, so slepst ikki undan, at avgerðin hjá Trump at siga upp kjarnorkusáttmálan við Iran hevur ávirkan á støðuna. Framhaldandi høgir bensinprísir í USA fara so avgjørt ikki at hjálpa republikanarunum at varðveita meirilutan í kongressini til miðvalini í november, og tí roynir forsetin nú at leggja trýst á Saudi Arabia og Rusland at hækka framleiðsluna, fyri harvið at fáa prísin niður.
“Oil prices are too high, Opec is at it again. Not good!” tvitar forsetin og gevur harvið Opec skylduna, skrivar The Guardian.
Hóast Opec kann taka æruna av fyri teir høgu oljuprísirnar við síni framleiðsluavmarking, so eru tað eisini onnur viðurskifti, sum hava havt sína stóru ávirkan, nevniliga búskaparligi vøksturin í heiminum, sum hevur havt við sær størri eftirspurning eftir olju. Og tann gongdin sýnist ikki at venda í løtuni. So málið er alt annað enn heilt einfalt at loysa bara við eini øking av framleiðsluni, nú eftirspurningurin samstundis eisini økist.
IEA, The International Energy Agency, metir, at eftirspurningurin eftir olju fer at røkka 100 mió. tunnum um dagin næsta ár. Tað merkir so, at neyvan hendir tað aftur, at oljuprísurin fer at vera so lágur sum hann var í 2014-2016, sjálvt um Saudi Arabia og Rusland nú hækka framleiðsluna.
Nú er stóri spurningurin, um Iran og onnur lond fara at geva eftir fyri trýstinum og ganga við til eina minni øking av framleiðsluni. Men aftur her kemur so boykottið frá USA móti Iran, sum nettupp forðar landinum í at sleppa av við sína olju. Hvat enn hendir so kann Rusland einsamalt hækka sína framleiðslu, tí tað er ikki limur í Opec. Landið hevur longu sagt frá, at verður talan um eina minni øking nú, so ber til at taka málið uppaftur á fundi í september.


text:
- Tíðindi, mentan og ítróttur
SavnsGull
Hvat er SavnsGull?
SavnsgGull er verkætlanin, sum skal bjarga tilfarinum í savninum hjá Kringvarpi Føroya. Í savninum er tilfar, sum lýsir modernaðu søgu føroyinga - frá 1957 til í dag. Endamálið er at talgilda savnið, og síðani at geva almenninginum atgongd til tilfarið.
Hví skal savnið talgildast?
Svarið er, at tað er alneyðugt av tí orsøk, at savnið er helst størsta heimildin vit eiga um nýggja føroyska søgu. Tað hevur somuleiðis stóran týdning, at savnið verður talgildað nú, tí útgerðin sum skal til, tá bondini skulu spælast, gerst eldri og verri at fáa fatur á, og serfrøðingar vænta, at um ikki alt ov langa tíð, kann tað verða ógjørligt at fáa talgilt tilfarið í savninum. Vit kunnu tí siga, at tað er í seinastu løtu, at verkætlanin varð raðfest og fekk fígging frá okkara almenna verki. Ein stórur partur av sjónvarpssavninum eru bond, sum ikki kunnu talgildast í Føroyum, tí útgerðin ikki er at fáa hendur á. Í 2016 vóru 5 milliónir krónur latnar Savnsgulli í stuðli frá A. P. Møller og Hustru Chastine Mc-Kinney Møllers Fond til almene Formaal. Gongd varð sett á talgildingararbeiðið í 2014 og væntast at verða liðugt (2020-21). Arbeiðið er skipað í tríggjar eindir - pappír, útvarpsbond og sjónvarpsbond - har tað í høvuðsheitum verður arbeitt við at talgilda og skráseta tilfarið.


text:
Hetta minnir um eina umsitingarliga delegatión av rættindum. At ráðharrar soleiðis fáa delegeraðan ein rætt at umsita pengar kann koma fyri. Men ráðharrin skal altíð kunna greiða frá, eftir hvørjum ásetingum pengarnir verða brúktir. Tað kemur eisini fyri í Danmark, og ofta er ónøgdin stór í andstøðuni. Tá stendur ráðharrin seg altíð best við at leggja øll kortini á borðið. Men tað er einki at ivast í, at nú føroyski landsstýrismaðurin hevur fingið so nógvar pengar at umsita, krevur tað eitt sera strangt eftirlit
Endamálið við Transparancy International er, sum tey sjálvi siga, at arbeiða fyri at styrkja samfelagið at standa ímóti korruptión.
So spurningurin vit seta okkum er sjálvsagt, hvussu landsstýrismaðurin grundgevur fyri makrelbýtinum. Men tað sama spyr Jón Brian í útvarpinum í gjárkvøldið, har hann brúkar hoyringssvarið frá Fiskivinnuráðnum, ið í sínum svari vísir á, at tað er ómøguligt at viðgera eitt uppskot til hoyringar, tá ongar grundgevingar eru fyri nøkrum í uppskotinum. Her er svarið frá Jacob Vestergaard í útvarpinum:
- "Tað er ikki vanligt, at tú hevur útgreiningar og forkláringar..."
- "Tað er landsstýrismaðurin við kunngerð sum býtir, og tað er tikið atlit til ymisk viðurskifti í býtinum, tað er tað sum kunngerðin myndar..."
- "Fiskivinnuráðið hevur fingið eitt býti at taka støðu til og gera viðmerkingar til (men ongar grundgevingar)..."
- "Okur hava gjørt tað uppá ein skilagóðan máta..."
- "Okur hava tikið ymisk atlit, og so hava okur hugt eftir, hvussu okur uppá ein skilagóðan máta býta makrelin, og tað halda okur at okur hava gjørt. Man kann sjálvsagt hava ymisk atlit í niðurskrivaðum teksti ella ikki..."
- "Fiskivinnuráðið hevur væl argumentir fyri hví tey halda sum tey halda. Tey hava fingið tølini (uttan argumentir)..."
- "Okur hava tikið atlit til ymisk viðurskifti..."
- "Okur hava hildið, at hatta er eitt hóskandi tal..."
Lat okkum siga akkra sum er: Talan er um korrupta skaltan og valtan við fólksins ogn og hetta svansið eigur verða steðgað í stundini!


text:
Dagfinn Olsen 09.08.2018 (12:01)
- Hitti Trónd á Summarfestivalinum
Summarfestivalurin í Klaksvík hevur í ár 15 ár á baki, og vit spyrja í hesum sambandi 15 fólk um teirra bestu SF upplivisi. Her er tað Lív Næs, songkvinna, sum greiðir frá:
"Nakrar hendingar frá Summarfestivalinum 2009 og 2011 standa sterkt eftir í mínum minni. Á sumri 2011 var Rasmus Sebaach just komin niður av stóra pallinum, eftir sína konsert. Fjølmiðlafólk og onnur stóðu spent at taka ímóti honum aftanfyri - og eg stóð klár at fara á lítla Føroya tele pallin beint aftaná hansara konsert saman við kór gentunum og tónleikarunum í eini garagu nakað langt við síðuna av hansara.
Men tá kemur suðuroyar humorin í Trónd Enni, og rópar hann Rasmus burtur frá øllum resinum, og letur hann vita, at nakrar damur “sum eru hansara størstu fjepparar” vilja heilsa uppá hann. Rasmus var so galantur, og fekk hini at bíða, og kemur inn at heilsa uppá okkum. Vit stóðu sum kánus, tá Tróndur við einum speiskum smíli kom gangandi inn við Rasmusi. Vælvitandi um øll sum bíðaðu eftir honum, fekk Rasmus Seebach sær ein stól at sita á, og eina kalda øl, og vit høvdu eina framførslu fyri honum í eini garagu. Tað var nokk so komiskt. Men ordiliga stuttligt.
Eisini kann eg nevna, at Tróndur og eg hittust á Summarfesivalinum 2009. So Summarfestivalurin kemur altíð at hava eitt serligt pláss í mínum hjarta."
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Hugverksrættur - IPR
Hugverksrættur - Intellectual Property Rights - snýr seg um rættarverju og ognarskap, tá ið verk verða skapað. Verkini kunnu vera bókmentir og list, vísindi og tøkni, ídnaðarformgáva og sniðskapan v.m. Rættarverjan er ásett í lógum um einkarætt, m.a. í lógunum um upphavsrætt og patent, sum eru serliga viðkomandi, tá ið talan er um gransking og nýskapan.
Lærdir háskúlar og granskingarstovnar fara í framtíðini at hava meira umfatandi samstarv við aðrar vinnugreinar í samfelagnum, umframt við almennar ella privatar stovnar. Tað fara at verða framleidd úrslit, sum fara at verða inntøkugrundarlagið hjá lærda háskúlanum ella granskingarstovninum. Slíkt samstarv eigur at verða felt niður í sáttmála og eiga stovnarnir at hava yvirskipaðar innanhýsis reglur og mannagongdir fyri, hvussu hugverksrættindini og inntøkurnar frá teimum verða býtt millum partarnar.
Hugverksrættindi eru viðkomandi bæði innanhýsis millum granskararnar og uttanhýsis millum stovnin og aðrar partar. Hugverksrættindi eiga at verða greitt ásett í avtalu tíðliga í tilgongdini, tí ein træta um rættindini kann elva til stóra ósemju, serliga um talan verður um munandi inntøkur frá t.d. einum patenti.


text:
Aftara rað frá vinstru: Bjørn Due Hansen, Erlendur Simonsen, Karstin Hansen, Absalon Áargarð, Olaf Johannesen, Jákup Andrias (Dia) Arge.
Fremra rað frá vinstru: Anker Mortensen, Anna Kari Thomsen, Erling Dam, Jákubina H. Hansson, Marita Absalonsen, Mai-Britt Hvíthamar Wamberg, Malan Háberg, Frank D. Jakobsen.
(Elsa Súsanna Dalsgaard, sum eisini var við henda dagin, vantar á myndini)
50 ÁRA MINNI
Augustmánaður er um at vera hálvrunnin, og um fýra dagar fara vit í skúla aftur. Skúlabyrjanin í ár er merkisverd á tann hátt, at liðin eru 50 ár síðan Venjingarskúlin stóð liðugur. Nýggi skúlin skuldi vera venjingarskúli hjá læraraskúlanum, og soleiðis kom navnið. Venjingarskúlin, ið var, er í dag, søga, men saman við Kommunuskúlanum, er hann kortini sprelllivandi sum Skúlin á Fløtum. Skúlabygningurin á Frælsinum er framvegis fólkaskúli, og læraraskúlin er eisini enn á staðnum, men nú undir navninum Námsvísindadeildin, ið er partur av Fróðskaparsetrinum. Um tvey ár flytur fólkaskúlin út á Fløtur.
Malan Háberg var lærari í Venjingarskúlanum í mong ár, hon gekk í skúla í Venjingarskúlanum, og tók útbúgving á læraraskúlanum. Hon fór í 1.b í spildurnýggja skúlanum í augustmánað í 1968.
Malan greiðir soleiðis frá:
Fyri einum ári síðan hittust fleiri okkara úr báðum flokkunum á Hvonn at práta um, hvussu vit skuldu hátíðarhalda 50 ára dagin í ár. Dagurin varð settur at vera 1. august 2018. Skjótt varð greitt, at vit skuldu fara til Syðradals, har Thorvald Lütsen, sum gekk í øðrum av flokkunum, og Anni hava garðin.
Í mars í ár varð ein fyrireikingarbólkur úr báðum flokkunum settur at skipa dagin.
Vit hittust klokkan 15.00 1. august, har vit gjørdu ymisk tiltøk saman, áðrenn farið varð við bussi til Syðradals, har vit settust til eitt vælreitt borð, har borðreitt varð við alskyns góðum føroyskum mati.
Dagurin gjørdist sera góður, hugnaligur og stuttligur. Vit funnu skjótt “stevið” aftur frá skúlatíðini og mintust á farnu skúlatíðina í Venjingarskúlanum.
Sigrún H. Brend var borðstjóri, Erlendur Simonsen og Jógvan Tróndarson spældu gittar undir felagssangirnar og til báðar sangirnar, professionella operasongkvinnan Elsa Súsanna Dalsgaard, sang fyri okkum, Absalon Áaargarð, sum afturat sínum dagliga yrki, er búktalari, hevði Kornelius við sær at bera okkum eina sera stuttliga heilsan, fleiri hildu røðu. Kvøldið endaði við, at Thorvald Lütsen, floksfelagi og vertur, hevði eina serstakliga góða røðu og frágreiðing um Syðradal og garðin har, áðrenn bussurin kom eftir okkum aftur.
Myndir
Fyrsti a-flokkurin, sum fór í spildurnýggja Venjingarskúlan fyri 50 árum síðan:
Aftara rað frá vinstru: Petur Samuelsen, Jógvan Tróndarson, Sigrún H. Brend, Guðrið Poulsen, Súsanna Vinther, Axel Ljósheim, Edmund W. Joensen, Hákun Djurhuus, Poul Johannes Poulsen, Thorvald Lütsen.
Fremra rað frá vinstru: Hanna Marna Selfoss, Maria Heradóttir, Tórfríða Enghamar, Maiken Michaelsen, Súni Andreasen, Rúna í Baianstova.
(Kristin Balle, sum eisini var við henda dagin, vantar á myndini)
Í flokslistunum, sum liggja millum myndirnar niðanfyri, sæst hvørjir næmingar gingu í 1.a og 1.b í Venjingarskúlanum fyrsta árið í søgu skúlans. Julia Vang var flokslærari í 1.a og Jón W. Rasmussen var flokslærari í 1. b.
Fyrsti b-flokkurin, sum fór í ein spildurnýggjan Venjingarskúla fyri 50 árum síðan:
Aftara rað frá vinstru: Bjørn Due Hansen, Erlendur Simonsen, Karstin Hansen, Absalon Áargarð, Olaf Johannesen, Jákup Andrias (Dia) Arge.
Fremra rað frá vinstru: Anker Mortensen, Anna Kari Thomsen, Erling Dam, Jákubina H. Hansson, Marita Absalonsen, Mai-Britt Hvíthamar Wamberg, Malan Háberg, Frank D. Jakobsen.
(Elsa Súsanna Dalsgaard, sum eisini var við henda dagin, vantar á myndini)
Myndirnar av flokkunum báðum eru tiknar í Syðradali. Myndamaður er Frank Djurhuus Jakobsen.


text:
3. sep. 2017
Skrásetingar-nr. Sp/f 6372
Sp/f Útsýnið, 386 Bøur
Viðtøkur broyttar: 09.08.2017
Endamál: Endamál felagsins er at reka ferðavinnu, herundir at byggja og eiga frítíðarhús til útleigan ella sølu, og annað virksemi í hesum sambandi.
Skrásetingar-nr. Sp/f 5795
Sp/f La Goulette, 100 Tórshavn
Grannskoðari: Nýggjur grannskoðari: NUMO, løggilt grannskoðanarvirki, Vágstún 2, Postbox 144, 700 Klaksvík
Skrásetingar-nr. Sp/f 6236
Sp/f HN Smíð, 100 Tórshavn
Navn: Nýtt navn: Sp/f HN Smíð í konkurs
Stjórn: Farin frá sum stjóri: René Midjord Niclasen, Lýðartún 1, 800 Tvøroyri
Farin frá sum stjóri: Jóhan Hansen, Brattabrekka 19, 1, 100 Tórshavn
Innkomin sum kurator: Ólavur Jákup Kristoffersen,adv, Frúutrøð 4, Boks 6, 110 Tórshavn
Átekning: Felagið er tann 24.08.2017 farið í konkurs
Skrásetingar-nr. Sp/f 4851
Sp/f PE Holding, 110 Tórshavn
Viðtøkur broyttar: 28.08.2017
Stjórn: Innkomin sum stjóri: Hallur Djurhuus, Tjarnalág 39, 100 Tórshavn
Tekningarreglur: Felagið verður bundið við undirskrift av stjórunum hvør sær.
Skrásetingar-nr. P/F 1712
P/F Búrøkt, 100 Tórshavn
Viðtøkur broyttar: 22.07.2016
Grannskoðari: Farin frá sum grannskoðari: Sp/f MENTA, J. Broncksgøta 16, Postrúm 16, 110 Tórshavn
Endamál: Endamál felagsins er at eiga, útleiga, keypa og selja fasta ogn, reka byggi- og handilsvirksemi, handil,
íløguvirksemi, keyp, sølu og annað starv í hesum sambandi.
Skrásetingar-nr. P/F 3116
P/F Teigur, 100 Tórshavn
Viðtøkur broyttar: 22.07.2016
Grannskoðari: Farin frá sum grannskoðari: Sp/f MENTA, J. Broncksgøta 16, Postrúm 16, 110 Tórshavn
Endamál: Endamál felagsins er at eiga, keypa og selja fasta ogn, reka byggi- og handilsvirksemi, handil, íløguvirksemi, keyp, sølu og annað starv í hesum sambandi.


text:
Sum ein av teimum mongu, ið elska bøkur, leitaði eg mær eisini niðan í Norðurlandahúsið at síggja, hvat bókadagarnir í ár høvdu at bjóða.
Skráin í ár var sera stór, og longu fríggjadagin løgdu tey út við fyrilestrinum “Selur Perman?”, har Malene Hald tosaði um, hvussu stóran týdning ein perma hevur, fyri at bókin kann selja. Malene viðgjørdi rák innan permusniðgeving, ikki bara til børn og ung, men eisini til vaksin. Eg helt, at akkurát hesin fyrilesturin var sera áhugaverdur, og tað sum gjørdi tað gott, var, at tað var møguligt at fylgja við á einum live-streami. Tummil upp til tað!
Leygardagin var nógv at síggja til, og serliga var tað ein fyrilestur, sum fangaði meg. “Tora vit nóg væl at seta orð á?”, var ein fyrilestur um, hvussu man í bókmentum kundi seta orð á torføru og tabulagdu evnini í okkara samfelagi. Serligur dentur var lagdur á, hvussu hetta kom fram í barnabókum. Har var eitt panel, við 5 kvinnum, ið hvør í sínum lagi greiddu frá, hvussu tær eitt nú framleiddu slíkar bøkur, hvussu tær nýttu slíkar bøkur í teirrra arbeiði, og so varð eisini tosað um, hví slíkar bøkur eru neyðugar fyri øll. Sera áhugavert og viðkomandi. Meira av slíkum í føroyskum bókmentum. Eitt er, at har eru nógvar bøkur, ið eru týddar til føroyskt, men eg sakni, at har til dømis eru føroyskar bókmentir grundaðar á føroyskar hendingar.
Síðani kom sunnudagurin, og har var tað fyrilesturin, “Tá skriftin og tónleikurin hittast”, ið fangaði mítt uppmerksemi. Skaldið, Trygvi Danielsen, við bólki hansara, tosaði um samarenning ímillum skriftina og tónleikin. Eisini framførdu teir ymisk løg frá plátuni Silvurpláta. Trygvi hevur skrivað yrkingasavnið Silvurdrongurin, og Silvurpláta er so yrkingar við ‘sýraðum ljóði’ aftanfyri. Fyrilesturin, ella kjakið, sum man eisini kundi kallað tað, var øðrvísi. Trygvi og hansara bólkur vóru sera avslappaðir á pallinum, t.d. tá Sissal Kampmann spurdi, hvørji evni vóru viðgjørd á plátuni, so svaraðu teir, at tað vistu teir ikki. Fólk flentu bara við teimum, tí teirra svør vóru ikki altíð líka kunstig og væl gjøgnumhugsað, sum svørini hjá øðrum listafólkum, ið vóru til allar teir ymisku fyrilestrarnar.
Hóast sera áhugaverdu fyrilestrarnar, so saknaði eg, at har var meira at síggja í forhøllini og kringluni. Ikki tað, sjálv helt eg tað vera kul, at har var eitt hjørn til børnini, og at tey eisini fingu stóran part í bókadøgunum. Eisini var tað ógvuliga feitt at síggja allar bøkurnar, Gamli Bókahandil hevði at vísa fram og at selja, men tó, so var tað næstan nokk at ganga runt til alt tað ymiska har eina ferð.
Eg hevði ynskt, at har vóru fleiri tiltøk, ið høvdu fokus á bøkum, bókmentum og øðrum tingum, ið har hoyra til. Sum heild, so er tað sera torført, nokk serliga fyri ung, at finna tiltøk, ið snúgva seg um bøkur. Kanska av og á er onkur bókakafé á Býarbókasavninum.
Sum heild, so fáa Bókadagarnir 2017 5 út av 6 R’um frá mær. Super feitt tiltak, eg síggi fram til tiltakið aftur næsta ár. Tó vóni eg, at tey gera meira burturúr forhøllini og kringluni.


text:
Pætur Albinus 12.02.2018 (22:02)
Chelsea aftur á slóðina
Tað hevur seinastu dagarnar verið trýst á Chelsea-venjaranum, Antonio Conte, og í kvøld skuldu hann og hansara menn royna at fáa uppreisn í heimadystinum ímóti aftasta liðnum í Premier League, West Bromwich.
Jay Rodriguez fekk ein upplagdan møguleika at leggja West Bromwich á odda tíðliga í fyrra hálvleiki eftir eitt kiks í verjuni hjá Chelsea, men hóast ríkiligt av tíð, so gjørdi hann skjótt av og skeyt við síðuna av.
Um miðan fyrra hálvleik legði Chelsea seg á odda. Tað var Eden Hazard, sum eftir samanspæl við Olivier Giroud, smekkaði bóltin inn við handaru stong og legði Chelsea á odda 1-0. Hetta var eisini hálvleiksstøðan.
Chelsea økti um leiðsluna í seinna hálvleiki. Fyrst Victor Moses til 2-0, og síðani Eden Hazard til 3-0, sum eisini gjørdist endaliga úrslitið.
Við sigrinum í kvøld er Chelsea á fjórða plássi beint í hølunum á Liverpool, sum hevur eitt stig meira. West Bromwich er aftasta plássi, nú heili sjey stig frá bjargingini í Premier League.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Vinur mín sjeikurin í Stureby er um Ulf og vinirnar. Ein arabiskur sjeikur skal koma at vitja pápa Ulf. Og Ulf hevur lært seg at hypnotisera, so nú kann hann fáa Lassa Ågren, Marionnu og Percy at gera, hvat tað skal vera. Í hvussu er eina tíð. Men at Percy, allarbesti vinur hansara, skal flyta, fær hann einki gjørt við. Ella fær hann?
Vinur mín sjeikurin í Stureby er um somu persónar og sama barndóm sum fyrra bókin hjá Ulf Stark Gandaskógvarnir hjá vini mínum Percy. Og eins og hon, er henda bæði heilt ótrúlig og næstan púra sonn.
Aftur


text:
Tað er torført at geva eitt einfalt svar, um tað lønar seg at gera størri ábøtur á húsini, áðrenn tú setur tey til sølu. Í summum førum er tað ein góð íløga, men í øðrum førum er tað peningaspill.
Um tú fært eina støðulýsing, har tað stendur, at nógvar ábøtur skulu gerast á húsini, kann tað loysa seg at gera nakrar av teimum. Ein langur listi við álvarsomum brekum og brekum, ið skulu kannast nærri, kann ræða keyparar. Eitt álvarsamt brek nýtist ikki at verða so dýrt at umvæla.
Í støðulýsingum eru tað serliga viðmerkingar um skaðar, ið mugu kannast nærri, sum kunnu gera keyparan ótryggan. Orsøkin er, at hetta gevur ábendingar um, at eingin veit, hvussu umfatandi skaðin er, og hvør orsøkin til skaðan er. Tað er tí eitt gott hugskot at fáa greiði á, hvat hesar viðmerkingar fevna um. Tosa altíð við meklaran, áðrenn farið verður í gongd við at gera ábøtur.


text:
Nú legst eitt viðgerðartilboð afturat til tey, sum hava trupulleikar við sjónini, m.a. í sambandi við lesing og læring. Men tilboðið er eisini til onnur sum t.d. tey, sum troyttast ov skjótt tá tey arbeiða við teldu, tey sum íðka ítrótt ella gerast móð í eygunum tá tey koyra bil.
Hósdagin er opið hús í Saltangará, tá nýggj viðgerðarstova, sum kallast Samsjón, letur upp.
Hesi seinnu árini hevur nógv verið tosað um og arbeitt við at menna lesiførleikar hjá børnum og ungum. Tað er ein serlig avbjóðing at hjálpa teimum, sum í grundini síggja nóg væl, men kortini ikki megna at lesa samanhangandi orð og tekstir. Heilsurøktarfrøðingar gera kanningar, geva góð ráð og senda børn víðari m.a. til fysioterapeutar. Fólkaskúlin ger serlig átøk fyri at stimbra lesiførleikan hjá skúlanæmingum, og hevur m.a. útbúgvið orðblindalærarar. Soleiðis hava nógv fingið hjálp. Men kortini eru tað nógv sum ikki hava fingið hjálp á henda hátt.
Fyri hesi er sjónvenjing kærkomið og vónríkt.
Tað er ikki bara lesiførleikar, sum sjónvenjing kann stimbra. Bæði børn og vaksin, sum hava havt gagn av sjónvenjing, uppliva fleiri framstig sum t.d. :
- Lættari innlæring
- Lesiferðin økist
- Stórri áhaldni við krevjandi nærarbeiðsuppgávur
- Blíva betri til at meta um fjarstøðu
- Betri kropsjavnvág
- Betri orientering
- Betri og neyvari ítróttaravrik
- Betri lesiførleika
Tað góða við slíkari venjing, í mun til so nógvar aðrar kropsligar venjingar, er, at tá samsjónin fyrst er komin upp á pláss, er vandin fyri afturstigi sera lítil, og tað vil tí sjáldan vera neyðugt at halda venjingina við líka.
Tað er Karina Højgaard, aut. optikari, sum bjóðar hetta nýggja viðgerðartilboðið. Høvi verður at síggja hølini og hoyra meira um sjónvenjing tá Samsjón hevur almenna móttøku á heiðavegi 25 í Saltangará hósdagin 2. juni frá kl 15 til 17. Til ber eisini at lesa meira um sjónvenjing á www.samsjon.fo


text:
Summarferia í Danmark juli 2016 6
24 juli og Debora fyllir í morgin. Anja hevur keypt henni eina syklu og vit
skrúva hana saman
Endiliga nú er 25 juli og Debora fyllir 3 ár
Omman hevur gjørt inglish breakfast
So stuttligt at pakkað upp
x
Súklan var goymd í bilinum
Liggur væl fyri at sýkla
Omma hevur eisini gjørt lagkaku :)
Hettar er stuttligt
Omma hevur bundi nýggja troyggju :)
Grannahundurin komin at vitja
Vit eru í einum Mini Zoo
Vit báðir spældu fótbóltsgolf
Vit bæði eru farin einsamøll oman á resturant :)
Smakkaði bara heilt væl
Nú eru vit í Hirtshals Akvarium
Matarsteðgur
7. Partur >>>


text:
Tá rokni eg ikki heiðursmerki við sum føroyingar hava vunnið sum partur av liðsvimjing saman við dønum, og heldur ikki heiðursmerkini sum føroyski Frans Johannesen vann í donsku juniorkappingini, sum varð avgreidd um morgunin. Føroyingarnir kláraðu tilsamans 12 ferðir at svimja seg víðari til hálvfinalur og finalur, og settu tilsamans 11 føroysk met, harav eitt enntá var norðurlendskt met:
- Pál Joensen – 1 gull, 2 silvur, 1 bronsu, 4 finalupláss, 7 føroysk met, 2 ferðir undir norðurlendskt met, 1 norðurlendskt met
- Elspa Mørkøre – 3 silvur, 1 bronsu, 2 hálvfinalupláss, 4 finalupláss
- Shaila millum Garðarnar – 2 føroysk met, 1 hálvfinalupláss
- Mona Simonsen – 2 føroysk met, 1 finalupláss
Continue reading Samandráttur: Føroyingar vunnu 1 gull, 5 silvur og 2 bronsu á DM 2009
Tíðindaskriv frá SSF
Pál Joensen kláraði sum væntað at gerast danskur meistari í 800 frí í dag, eftir at Mads Glæsner hevði valt at spara seg fyri kapping á hesum teini. Og hartil setti Pál norðurlendskt met við nærum 2 sekundum, við at svimja 7:54.40, har metið hjá Mads Glæsner frá kapping í Ballerup í februar var 7:56.21.
Mona Simonsen royndi í 1500 frí eftir føroysku kravtíðina til heimsmeistarastevnuna í Rom í summar, sum er 17:32.36 í 50 metra hyli, men rakk tíverri ikki hesum máli hesuferð, hóast hon við tíðina 17:57.61 setti flott føroyskt met, og gjørdist fyrsta føroyska kvinna undir 18 minuttir.
Continue reading Tíðindaskriv: Pál danskur meistari og norðurlendskt met
So var endiliga slutt við silvurheiðursmerkjunum, nú Mads Glæsner hevði spart seg fyri 800 frí, og Pál Joensen tí svam seg trygt til danska meistaraheitið, umframt at taka norðurlendska metið frá Glæsner. Mads Glæsner átti metið á 7:56.21 frá kapping í Ballerup í februar, men Pál betraði tað so í dag við næstan tveimum sekundum, til 7:54.40. Jón Bjarnason var ikki tó heilt nøgdur við avrikinum, av tí at Pál var ov spenntur, og tí legði út við ov títtum armtøkum. Ein feilur vegna væntandi langhyljavenjing, sum merktist aftur móti endanum, og sum tí kostaði eini 4 sekund. Men hvat? – hann vann kappingina, og setti metið 🙂
Continue reading Pál danskur meistari og norðurlendskt met
Tíðindaskriv frá SSF
Tey siga úr Danmark at hon er væl fyri aftur, eftir at hava verið ússalig teir seinastu dagarnar; men valdi tó at spara seg í morgun, við tað at hon allíkavæl var í so langt frá HM kravtíðini í 200 rygg. So nú er síðsti kjansur hjá henni at seta kravtíð til heimsmeistarastevnuna í Rom, teir 100 rygg í 4×100 blandað stafett fyri WestSwim, seinnapartin í dag.
Continue reading Elspa valdi 200 rygg frá í morgun
Tíðindaskriv frá SSF
Elspa Mørkøre megnaði í dag at svimja seg til enn eitt silvurheiðursmerki, hesuferð í 50 rygg, har hon fyrr á hesi donsku meistarastevnu hevur vunnið silvurheiðursmerki í 100 rygg og 400 frí, umframt bronsuheiðursmerki í 200 frí. Tíðin hjá henni var 29.56 sekund í hesum 50 rygg, har vinnarin Pernille Larsen hevði tíðina 29.20 sekund. Vit hoyra úr Danmark at Elspa hevur verið so væl fyri, hesar seinastu dagarnar, men hon má so royna alt tað hon kann, aftur í morgin, tá ið hon skal svimja 200 rygg, umframt 100 rygg í stafett fyri WestSwim. Hetta hon skal klára at kvalifisera við danska landsliðnum til heimsmeistarastevnuna í Rom í summar.
Continue reading Elspa vunnið sítt triðja silvurheiðursmerki á Danish Open 2009
Hesuferð var tað heilt tætt ímillum hana og Pernille Larsen, men Pernille vann so teir 50 rygg við tíðina 29.20, og Elspa vann enn eitt silvurheiðursmerki við 29.56. Elspa hevur vunnið 3 silvurheiðursmerki, í 50 rygg, 100 rygg, og 400 frí, umframt eitt bronsuheiðursmerki í 200 frí. Og eftir er so 200 rygg í morgin, har hon aftur er styrkismett sum nummar 2, umframt 4×100 blandað, har hon væntandi fer at royna enn einaferð eftir kravtíðina til heimsmeistarastevnuna í Rom.
Mads Glæsner hevur spart 800 frí burtur, hesuferð, og Pál Joensen er tí klárur favorittur at vinna 800 frí. Jon Rud svam gott nokk bara 2 sekund spakuligari enn Pál, í teimum 800 innleiðandi, og betraði seg frá 8:24.56 til 8:21.96. Men Pál svam róligt, 8:19.79 har besta tíð hjá honum er 7:56.90, og spurningurin er tí mest, um Pál man fara eftir norðurlendska metinum hjá Mads Glæsner, frá Ballerup í februar 2009, sum er 7:56.21.
Her eru tað Jón og Jón og ‘Dallin’ sum eru ‘re-live’
Continue reading Pál Joensen er (sum væntað) favorittur at vinna 800 frí
Tíðindaskriv frá SSF
Tað gjørdist sum væntað ein øgiligur kampur millum teir báðar Pál Joensen og Mads Glæsner, tá ið teir í dag kl 16 svumu 1500 metra frí finalu, á donsku meistarastevnuni í Esbjerg. Pál legði hart út og førdi so gott sum allan vegin, við Mads undir liðini, inntil Mads eftir umleið 1200 metrum setti eyka ferð á og sleyt seg frá Pál, við ófatiligum splitt-tíðum sum til dømis 56.11 sekund teir síðstu 100 metrarnar. Pál gjørdi fyri so vítt ongan feil, og fór við tíðini 15:02.80 eisini undir tað nú fyrrverandi norðurlendska metið hjá Mads Glæsner, sum var 15:03.33 frá OL í Beijing í 2008. Men Glæsner svam enn skjótari, og gjørdist við nýggjum meti á 14:58.55 fyrsti norðurlendingur nakrantíð undir 15 minuttir. Vit frætta tó úr Esbjerg at Jón Bjarnason er heilt væl nøgdur, og væntar at Pál fer at koppa Mads, tá ið hann um nakrar mánaðir hevur havt møguleika at venja í langhyli.
(Pál og Mads Glæsner, eftir teir 1500 í Esbjerg. © Jón Bjarnason 2009)
Í eftirfylgjandi kapping setti Shaila millum Garðarnar føroyskt met í 50 frí, við tíðini 27.32 sekund, har hennara gamla met frá donsku meistarastevnuni í fjør var 27.48. Ein tíð sum tíverri var akkurát ov stutt til at náa at koma í finaluna í morgin.
Continue reading Pál svam skjótt men Mads svam skjótari
Tíverri rakk tað ikki til meira enn eitt 9. pláss í hálvfinaluni, og tí nokk ikki nokk til at koma millum tær 8 í finaluna, uttan so at onkur meldar frá. Men tíðin 27.32 sekund var so forbetring av hennara 27.48 frá DM í Gladsaxe í fjør, sum mær vitandi er føroyska metið.
Tað var ein øgiligur kampur ímillum teir báðar Pál Joensen og Mads Glæsner, tá ið teir kl 16 í dag svumu finalu í 1500 frí, á donsku langhyljameistarastevnuni í Esbjerg. Pál førdi so gott sum allan vegin upp til 1200 metrar, við Mads undir liðini, inntil Mads gjørdi eitt rykk og sleyt seg framum. Fantastiskar tíðir hjá báðum, har Pál setti ótrúligt føroyskt met við 15:02.80, í mun til teir 15:18.37 í Beograd í fjør, og í mun til norðurlendska metið hjá Mads fram til í dag, sum var 15:03.33 frá OL í Beijing. Men Mads slapp at verða fyrsti norðurlendingur nakrantíð undir 15 minuttir, við nýggjum norðurlendskum meti, 14:58.55. Flott Mads!
Continue reading Mads fór undir 15


text:
Sambýlið í Pætursgøtu er partur av eind 3 í Trivnaðardeplinum.
Samband fæst við eindarleiðsluna her
Sambýlið í Pætursgøtu
Pætursgøta 3
188 Hoyvík
Tlf. 316422/297417
Teldupostur: sampatur@av.fo
Sambýlið heldur til í einum sethúsum í Hoyvík. Í sambýlinum búgva fýra fólk við autismu/asberger. Tey hava hvør sína lítla íbúð, umframt felags køk og stovu. Sambýlið hevur internet. Búfólkini gera sjálvi reint, tað tey eru før fyri, vaksa klæði, keypa inn og gera mat við vegleiðing frá starvsfólki. Húsfólkafundur er hvørja viku, har búfólkini er við til at avgera túrar, útferðir, matarætlan o.a.
Flestu búfólkini hava virknistilboð. Tvey arbeiði í eini fyritøku nakrar tímar um vikuna, og ein hevur tilboð í eldratilhaldi. Ein hevur ikki arbeiði. Búfólkini ganga ella taka buss. Búfólkini ferðast á hvørjum ári í egnum landi, og fara á Javna-cruise ella harmonikutúr við Norrønu. Tey gjalda sjálvi fyri ferðing.
Sambýlið er normerað til 7 fulltíðarstørv. Náttarvakt er á staðnum.
Dagført tann 05-04-2018


text:
Kelda: Umhvørvisstovan/mynd: kvf.fo
Í 2015 heitti landsstýriskvinnan á Umhvørvisstovuna um at seta kanningina í verk. Arbeiðið varð skipað við stýribólki og arbeiðsbólki.
Í stýribólkinum vóru umboð frá US, SEV, HIMR og Dansk Energi.
Í arbeiðsbólkinum vóru umboð fyri US, SEV og Dansk Energi.
Upprunaligi arbeiðssetningurin var at kanna, hvussu vatnorkuøkið í Vestmanna best kundi útbyggjast at nøkta tørvin á orkugoymslu í framtíðar elorkuskipanini. Fyri at geva eitt nøktandi svar hevur verið neyðugt at gera umfatandi kanningar, bæði av nýtslu og framleiðslu av varandi elorku fram móti 2030.
Arbeiðið hevur kravt nógv samstarv við serfrøðingar bæði í Noregi og í Danmark. Úrslitið er nú tókt og verður handað landsstýriskvinnuni á samkomu í Østrøm, hósdagin 23. august kl. 11:00


text:
Einans tvær kappingar vóru á skránni hjá okkara íðkarum á Gotlandi í dag. Í báðum førum var tað Margit Weihe Fríðmundsdóttir, sum skuldi kappast.
Fyrst í morgun, tá hon rann semifinalu á 200 metrum. Vit minnast jú, at hon í gjár sett dygt føroyskt met, við 26,82 sekund og rann seg beinleiðis víðari.
Í dag var hon á geil seks í fyrra riðlinum. Nógvur undanvindur var oman móti málstrikuni, so hóast Margit enn einaferð rann eina mettíð, so kann tíðin 26,57 sekund ikki góðkennast sum nýtt føroyskt met. Tíðin var heldur ikki nóg góð til at renna seg í finaluna.
Seinnapartin var Margit í finaluni trístøkki, har átta kvinnur luttóku. Alt sum Margit ger á oyggjaleikunum líkist føroyskum meti. Fyrst longdarlopið, sum hevði ov nógvan vind, síðani 200 metra-metið, so metini saman við 4×100 og 4×400 liðunum og at enda 200 metratíðin, sum hevði ov nógva vind. Ja, alt sum hon ger er betur enn nakað frammanundan.
Og tað var dagsins fyrsta lop eisini. 10,83 metrar leyp hon í fyrsta umfari. Og enn eitt føroyskt met til Margit. Við hesum langa lopinum legði Margit seg á silvurplássið eftir fyrsta umfar. So hvørt sum kappingin leið, gjørdist alt týðiligari, at Margit helst fór at halda silvurplássið. Bert Kamela Monks av Jersey sá út til at kunna leypa longur.
Tíverri var tað júst hetta, sum hendi í seinasta umfarinum. Monks fór framvið Margit, sum tó hevði ein møguleika at svara aftur. Seinasta lopið sá gott út. Nógv ferð og gott avsett, har hon rakti plankan væl. Men lopið miseydnaðist tó, og so mátti Margit taka til takkar við bronsumerkið.
Margit hevur framt síni bestu úrslit í øllum sínum seks kappingum higartil.
Í føroysku leguni eru vit ovurfegin um hetta. Vit høvdu ikki roknað við hesum heiðursmerkinum undan oyggjaleikunum, so tað var eyka gleðiligt og hugaligt við hesum bronsumerkinum.
Vit ynskja Margit so hjartaliga tillukku við heiðursmerkinum og við føroyska metinum.


text:
News.fo og Norðoyar Portalurin vóru í Páls Høll og hugdi eftir Føroyameistaraheitinum á langgeil í Vági. Tað gekk gott fyri okkara lið Ægir, okkara dreingir setti tvey Føroyskt junior met, tað var í 4×200 frí og 4×100 frí og kundi eisini fingið eitt juniormet afturat í liðsvimjingini 4×100 blandað, men av ein ella aðari orsøk, Les meira…
Gadus fór avstað kl. 15.30 ígjár
Klokkan 15.30 ígjár hoyrdist trý ýl í Klaksvík og var tað Gadus sum loystu og settið kós móti Brarentshavninum. Gadus kom fullfermdur til Klaksvíkar týsdagin eftir Norðoyastevnu og hevur hann ligið minni enn eina viku, nú hann longu er farin avstað aftur. Gadus er á veg í russiskan sjógv, við eru 32 mans og skipari Les meira…
Signhild Joensen úr Ægir hølvaði øll av í 200 metur rygg á FM 2018
Signhild Joensen er bara drottningin innan Føroyskari svimjing í løtuni og tað staðfesti hon í 200 metur rygg, har hon kom á mál heili 11 sekund fyrr enn nummar tvey við tíðini 2:17.80, nummar tvey gjørdist vinkonan Sára R. Nysted, hon hevði tíðina 2:28.75 og nummar trý gjørdist Eyðrið Mortensen úr Havnar Svimjifelag við tíðini Les meira…
Rebekka Trygvadóttir gjørdist Føroyameistari í 50 metur bringu
Rebekka Trygvadóttir úr Ægir vann 50 metur bringu hjá kvinnum við tíðini 35.36 og nú havi eg mist talið, hvussu nógvar gullmedaljur Rebekka hevur vunnið, men tær eru nógvar. Nummar tvey gjørdist Sólvá A. Sigurðsson eisini úr Ægir og nummar trý gjørdist Petra A. Nielsen úr Suðuroyar Svimjifelag. Rebekka Trygvadóttir hevur havt eitt framúr gott Les meira…
Rókur Trygvason frá Ægir vann 50 metur frí og við kanóntíðini 24.52
Rókur Trygvason vann heilt óvæntað 50 metur frí, har hann vann á teimum gomlu svimjarnum Avla Hjelm og sprint speciallistinum Róland Toftum og kann hann nú kallað seg skjótasta svimjara í Føroyum á langgeil. Fantastiska flott klára Rókur Trygvason, sum altíð hevur havt bringu sum sína sergrein, men nú hevur tikið kappingina upp í frísvimjing Les meira…
Rókur Trygvason úr Ægir forbetraði seg yvir 10 sekund í 200 metur frí á FM
Rókur Trygvason úr Ægir svam ein serstakliga góðan 200 metur frí í finaluni fríggjadagin á FM 2018. Hann forbetraði tíðina hjá sær heili 10 sekund, tilmeldingartíðin hjá honum var 2:11.16 og tað var uppá hangandi hár, at hann vann á Óla Mortensen, sum er ein frísvimjari burturav, Rókur Trygvason er ein bringusvimjari, so tað sigur Les meira…
Rebekka Trygvadóttir gjørdist Føroyameistari í 100 metur bringu
Rebekka Trygvadóttir frá Ægir hevur havt eitt sera gott FM 2018 higartil og ígjár vann hon sikkurt 100 metur bringu. Ægir vann eisini silvur og tað stóð Sólvá A. Sigurðsson fyri. Rebekka hevði tíðina 1:18.04, Sólvá hevði tíðina 1:21.22 og nummar trý gjørdist Lea Midjord frá Suðuroyar Svimjifelag, heili 9 sekund seinri enn Rebekka. SáH
Ægir Føroyskt junior met í 4×200 metur frí í stórum stíli
Ægir slóð Føroyska juniormetið við heili 19 sekundum á FM 2018 í Páls høll ígjár. Gamla metið var 9:11.20, sum Ægir setti 9. november 2017, so svomu okkara ungu svimjarar 4×200 metur frí við tíðini 8:52.91 og setti enn eitt flott Føroyskt junior met. Teir sum svomu í finaluni vóru Rókur Trygvason, Martin V. Sivertsen, Les meira…
Rókur Trygvason úr Ægir vann í stórum stíli í 200 metur bringu á FM
Rókur Trygvason tók táttin upp eftir systir síni Rebekku og hølvaði alt av í 200 metur bringur hjá monnum. Hann kom á mál heili seks sekund frammanfyri nummar tvey, sum gjørdist Rani Jacobsen frá Susvim og tíðin hjá honum varð 2:36.00, nummar trý gjørdist Niels Nattestad frá Havnar Svimjifelag og hann hevði tíðina 2:45.69. Flott Les meira…
Rebekka gull og Sólvá silvur í 200 metur bringu
Rebekka Trygvadóttir úr Ægir svam ein góðan 200 metur bringu á FM 2018 og vann sannførandi við tíðini 2:44.77, Sólvá A. Sigurðsson, somuleiðis úr Ægir, bleiv nummar tvey, við tíðini 2:51.94 og stóra stjørnan innan 200 metur bringu Sára R. Nysted bleiv nummar trý, heili 18 sekund verri enn Rebekka, so nú eigur Ægir drotningina Les meira…


text:
Undirritaði var eisini og hugdi eftir hølinum tann 5. apríl í ár og tá var tíðarætlanin, at vælveradepilin skuldi standa liðugur áðrenn summarferiuna, men nú verður upplýst á heimasíðuni hjá Klaksvíkar Kommunu, at hann verður liðugur seinni í summar, men spennandi verður, tá ið hann einaferð letur upp. Eri bara eitt sindur keddir av, at Les meira…
Dýrindal gerð skjótt av fyri tíðina
Dýrindal, sum kom fullfermdur inn á Klaksvík leygardagin, landar longu aftur. Dýrindal byrjaði hendan túrin tann 1. juli og landar longu aftur í morgun til N.F.C.S. Teir hava roynt á landleiðini og hava hesaferð 12.580 pund, væl minni enn seinasta túr. Veiðan var boðin út á Fiskimarknaðinum Føroyar ímorgun. SáH
Jákup B landar 112.000 pund til Kósina ídag
Jákup B, sum eisini hevur roynt við línu á Íslandsrygginum landar 112.000 pund til Kósina ídag. Jákup B. hevði 88.800 pund av toski og góð 18.000 pund av svartkalva. Teir byrjaðu veiðuna tann 23. juni. SáH
Pison landar 81.000 pund til N.F.C.S. ídag
Pison sum hevur fiska við línu á Íslandsrygginum landar 81.000 pund til Kósina ídag. Teir byrjaði veiðuna 22. juni og tað mesta er toskur 62.640 pund og 12.000 pund svartkalvi SáH .
Røðan Signhild V. Johannesen borgarstjóri helt til Team Rynkeby tann 28. juni
“Sælari er at geva enn at fáa” Tá ið vit hvørt ár handa ársins rósu, verða hesi orðini tikin fram, tí tey standa ofta graveraði í gávuni, sum ársins rósa fær. Orðini stava úr Ápostlasøguni og snúgva seg um, hvussu vit eiga at arbeiða og taka okkum av teimum, sum eru verri fyri enn vit Les meira…
Maverick Barr stroymar dystin Birkikara F.C. – KÍ klokkan 18.00 í dag
Nú frættist at Europa Leauge dysturin ímillum Birkarar F.C. – KÍ kann stroymast beinleiðis, so sjálvandi skulu KÍ fjepparnir hjá Maverick Barr sleppa at síggja dystin í Maverick. Vit lata dyrnar upp kl. 17.00, so vit hava tíð at hita upp. Eisini vera dystirnir Ongland – Belgia og Panama – Tunesia vístir kl. 19.00 og Les meira…
Pop Up Shop hevur seinasta søladag í Klaksvík ídag
Kl. 18.00 í dag er seinastu søludagurin hjá Pop Up Shop handilinum í Klaksvík á hesum sinni. Nógv góð tilboð eru og geva tey av ymiskum vørum heili 50% í avsláttri. Norðoya Portalurin og News.fo vóru á gólvinum og sera fínt var tað, tí har varð reyðu løbarin breiddur út fyri okkum. Tvær fryntligar kvinnur Les meira…
Nú vóni eg ikki at KK betalur lýsingar um Team Rynkeby til Norðlýsið
Norðoya Portalurin og News.fo hava sjálvandi skriva um vitjanina hjá Team Rynkeby í Klaksvík í morgun. Fór at kannað, um onkur annar Portalurin hevði søguna um Team Rynkeby á teirra síðu og datt á hesa lýsingina: Nú vóni eg ikki at Klaksvíkar Kommuna betalur 1.250,00 kr. fyri toppbannara um dagin til Norðlýsið fyri at lýsa Les meira…
Team Rynkeby kemur til Klaksvíkar klokkan 10.30 í morgun
Súkkluferðin til París byrjar frá Kráarbrekku í Klaksvík Klokkan 10.30 kemur Team Rynkeby til Klaksvíkar. Teir byrjað túrin til París frá “Rynkeby” økið uttan fyri Sambýlið á Heygnum við Helnabrekku. Nógv fólk plaga at siga Rynkebyliðnum farvæl og ynskja teimum góðan túr og væntandi vera tað mong eisini í morgun. Hetta er skráin: Kl. 10.30: Les meira…
7 smábátar avreiddu í Klaksvík tann 26-27 juni.
Tað blivu 5.382 pund av útróðrarfiski landa í Klaksvík ídag. Tað mesta var toskur og vóru tað hesini skipini, sum hevði boðið fiskin út á Fiskamarknaðinum, sjá niðanfyri. SáH


text:
Ídnaðarsamfelagið
Innihaldsyvirlit
Ídnaðarsamfelagið[rætta | rætta wikitekst]
Ídnaðarkollveltingin byrjaði í Onglandi mitt í 18. øld. Síðani spreiddist hon til Fraklands, Belgia, Sveis og so spakuliga gjøgnum Evropa og at enda til Amerika.
Ídnaðarsamfelagið í Evropa[rætta | rætta wikitekst]
Undir ídnaðarkollveltingingini vóru umstøðurnar sera ringar hjá fólkið at liva í. Í Evropa livdu heili 20-40% av fólkinum í vesaldómi. Tey gingu biddaragongd ella hildu til í fátækraheimum. Í 18. øld vóru 10% av fólkinum í Evropa biddarar. Nógv doyðu av sjúkum, ið var ein avleiðing av ov vánaligari heilsu. Loyvt var at reka tey fátøku burtur og fara illa við teimum. Tey fátøku vóru sett í sama bás sum brotsmenn og skøkjur, ið vóru sædd nógv niður á. At eiga barn ógift var mangan ein vanlukka. Lítil og eingin møguleiki var at hava barnið, tí so var vandi fyri at missa arbeiðið. Einasta loysnin var at lata barnið frá sær, ella, vildi illa til, beina fyri tí. Nýføðingar vórðu ofta funnir deyðir úti á vegnum ella í kloakkum.
Eitt gott dømi um hvussu fólk høvdu tað tá, er bókin hjá Charles Dickens: Oliver Twist. Hon snýr seg um ein drong, ið varð latin inn á eitt fátækrahús sum barn og livir eitt sera hart lív, sum fátækur. Charles Dickens lýsir sera væl, hvussu tað var at liva tá í tíðini.
Ídnaðar samfelagið í Føroyum[rætta | rætta wikitekst]
Í 18. øld var tað øgiliga vanligt at fólk máttu liva í neyð og hungri, meðan keypmenn og góðseigarar høvdu tað væl betri. Í Føroyum vóru gjørdar ymiskar lógir fyri at bøta um fátækradømi. Eitt dømi er Trælalógin, sum kom í gildið í 1777. Hendan lógin segði, at um man var førur fyri at arbeiða, so skuldi man arbeiða, líka mikið hvussu fátækur man var. Trælalógin var ikki bara ein máti at bøta fyri fátækdømi, men eisini ein hjálp hjá bóndunum at fáa fleiri arbeiðsfólk. Tað var øgiliga vanligt at fólk reikaðu um landið fyri at bidda um ull og matvørur frá bóndunum. Men fyri at sleppa at bidda skuldi man hava eitt tryglarabræv frá fútanum, hetta brævið gav loyvi at bidda.
Er støðan í dag enn, sum hon var tá? Støðan í dag er nógv betri, enn hon var tá í tíðini. Vit hava gjørt nógv fyri at bøta um fátækdømi og javnrættindi millum rík og fátøk. Vit hava gjørt lógir soleiðis, at man ikki sleppur at hava trælir og eisini hava øll rætt til eina útbúgving. Hetta ger eisini, at tað er nógv lættari at fáa arbeiði, og tí eru tað nógv færri av fátøkum.
Avleiðingar av Ídnaðarkollveltingini.[rætta | rætta wikitekst]
Ídnaðarkollveltingin hevði við sær, at til bar at framleiða vørur í hópatali. Maskinur vóru framleiddar, ið framdi til, at fólkini ikki skuldu arbeiða líka hart og leingi. Og eisini arbeiddi maskinurnar nógv skjótari enn fólk. Hetta hevur havt við sær at vørur eru nógv bíligari at keypa. Alt hetta er sera gott fyri øll fátøk, men tó er tað minni gott fyri keypmenninar, ið fáa minni fyri vørur sínar. Ígjøgnum ár og dag hava nógv fólk verið bangin um, at maskinur og "tólmenni" fara at taka leiklutin hjá fólki, ella, at alt verður gjørt fyri okkum. Hetta verður víst væl í filminum Wall-E har øll fólk sita í einum stóli, ið ger alt fyri teimum.


text:
Elin á Rógvi hevur skrivað leikin, og Niclas Johannesen hevur gjørt tónleikin.
Talan er um samtíðarsøgu við nýskrivaðum tónleiki. Í hesum sambandi vilja vit so fegin sleppa við í tykkara ársætlan.
Barnaútvarpið er farið í samstarv við Nám um at gera undirvísingartilfar, so er bara at tendra og fylgja við frá 3. desember.
Hvønn gerandismorgun er spennandi tilfar tøkt, serliga til miðdeildina. Hetta er framúr gott høvi at lurta saman við næmingunum, sjálvt lærarin veit ikki, hvat fer at henda.
Undirvísingartilfarið er fjølbroytt, og tað ber til at brúka í lærugreinunum føroyskt, søgu og samtíð, tónleiki, heimkunnleika og møguliga eisini øðrum lærugreinum.
Hvønn gerandismorgun klokkan 7.15 er ein nýggjur partur at hoyra í Barnaútvarpinum, men eisini ber til at fara inn á kvf.fo/vit og hoyra partin, tá ið tú vilt.
Undirvísingartilfarið liggur á Snar.fo. Um tað ikki liggur fyri at arbeiða við hesum í desember, so liggur jólakalendarin og alt tilfarið á heimasíðuni hjá Kvf og inni á Snar allan januar mánað.
Søgan er viðkomandi og spennandi við nógvum áhugaverdum evnum, og tilfarið er klárt at arbeiða við. So flyt ein flytifugl inn í ársætlanina í des/jan.
Fylgið við á snar.fo í november, har kunnandi tilfar til læraran verður lagt út.


text:
Frítíð og mentan
Í Eiðis kommunu er eitt ríkt mentanarlív.
Kirkja og samkomuhús verða væl vitjaði og tað sama er galdandi fyri tey tiltøk, sum samkomurnar skipa fyri uttanfyri vanligu karmarnar, so sum legur, útferðir og annað.
Í EB og EB/Streymi eru hundrandavís av børnum og vaksnum virkin í ymiskum ítróttagreinum. Um summari er tað serliga fótbóltur á skránni, og hesin hevur fingið góðar karmar við fótbóltsvøllinum í Hólmanum. Um veturin er nógvur hondbóltur, men eisini aðrar ítróttargreinar so sum innandurða fótbóltur og badminton verða dúgliga íðkaðar í ítróttarhøllini.
Musikskúlin er eisini virkin og hesin hevur fingið góðar umstøður við mentanarhøllini í gomlu fimleikarhøllini.
Seinnu árini hevur Heystfagnaðurin – “Føroya bygdasligasta tiltak” – eisini verið fastur táttur, og hevur hesin fingið góða undirtøku hjá bæði bygdarfólki og avbygdafólki.


text:
Tíðindi/Greinar
14. mars 2018
Kanska eg ferðist á skeivum pallum og havi tí ikki fingið nóg holla kunning og vitan um hetta árið. Men á hvørjum pallum ferðist eg? Jú, á øllum viðkomandi fyri mítt yrki, hugsi eg. Eg brúki ein stóran part av mínum degi millum børn og saman við børnum, so mítt íkast til málárið skuldi verið so sjálvsagt. Tó geri eg hvørki meiri ella minni, nú tað er málár. Eri eg ikki ein, ið skuldi vitað neyvt, hvat fór at henda hetta árið?
Eg haldi, at tað er alneyðugt við einum málári, men tað er ikki líkamikið, hvat verður sett í verk, og hvør er ein partur av hesum. Sjálv var eg, umboðandi Føroya Lærarafelag, á einum degi í Norðurlandahúsinum, sum var uppleggið til málárið. Hetta var ein mikið góður dagur, men síðan tað, haldi eg, at kunningin hevur verið ongin.
Á hesum degi varð nógv tosað um, hvussu gerast skuldi í barnagørðum, hvussu týdningarmikið tað er, at vit byrja við teimum smáu. Tað kunnu vit ikki vera ósamd í, men vit kunnu ikki bert seta inn hjá teimum smáu. Vit mugu seta inn allastaðni, tí vit kunnu ikki lata tey, ið eru í skúlanum í dag, varða av málburðinum hjá komandi ættarliðnum. Um so er, at vit ikki seta inn øll skúlaárini, so fáa vit, um nøkur ár, foreldur, ið ikki eru før fyri at læra síni egnu børn góðan og rættan málburð. Børn og ung halda, at tað er stuttligt at kanna ella at fáa at vita, hvat orð merkja, ið tey vanlig ikki hoyra og brúka, vit skulu brúka hetta forvitni.
Fyrsti førningur, ið tey mugu og skula hava er, at vera góð við málið. Tað stimbrar at vera millum fólk, ið eru góð við málið, og so mugu vit ikki vera so bangin fyri at rætta okkara børn og ungu. Um vit ikki vegleiða og rættleiða tey, hvør skal so? Skulu tey sjálv standa fyri hesum arbeiðinum?
KVF hevur havt onkra sending, har mál var umrøtt, og hava hesar verið sera áhugaverdar og viðkomandi, men tað er ikki nóg mikið. Hetta røkkur ikki alt føroyafólk, men allarhelst bert tey, ið eru áhugað í máli.
Vit mangla at hoyra tær góðu søgurnar, tær góðu søgurnar á øllum frontum, soleiðis at vit onnur kunnu gera okkara meting, hvørt vit kunnu fylgja aftaná. Málárið kemur í tøkum tíma og fari eg at ynskja, vit vit ikki gloyma henda týdningarmikla tátt, tá árið er av. Tá málið er broytt almikið vendist ikki aftur.


text:
Nógv færri kunngerðir – og onki fjalt ella óvanligt
Á Vágaportalinum eru eini tíðindi um kunngerðir í sambandi við fiskivinnulógina.
Har verður sagt, at Vinnunevndin sleppur ikki at síggja kunngerðir, og at talan skal vera um 66 kunngerðir(!).
Síðani verður víst til svar hjá undirritaða til Vinnunevndina.
Men her ruggar ikki rætt í tíðindunum hjá Vágaportalinum.
10 nýggjar kunngerðir 1. januar 2018
Í svarinum hjá mær til Vinnunevndina, verður staðfest, at talan er um 10 nýggjar kunngerðir, ið skulu lýsast frá 1. januar 2018, sum avleiðing av, at nýggja lógin fær gildi.
Hartil er neyvt yvirlit yvir aðrar kunngerðir, ið skulu gerast seinni, og yvir tær kunngerðir, ið skulu gerast uttan mun til, um nýggja lógin fær gildi. Eisini er yvirlit yvir kunngerðir, ið ikki skulu broytast í mun til í dag.
Nú kundi verið áhugavert at samanborið hetta við tey uppáhald, ið støðugt eru komin alment frá reiðarum og andstøðupolitikarum – eisini á Vágaportalinum – um nógvar tíggjutals nýggjar kunngerðir, ið skuldu gerast sum avleiðing av lógini og vera klárar áðrenn 1. januar 2018.
Men gakk. Heldur ikki har so greitt prógv liggur fyri um áhaldandi skeiv uppáhald frá teimum, ið hava funnist harðliga at uppskotinum, fær tað nakra viðgerð.
Heldur velur Vágaportalurin at geva fólki ta fatan, at talan er um 66 kunngerðir, ið landsstýrismaðurin ikki vil lata Vinnunevndini hjá løgtinginum. Hvør skal siga: Eg ætli at fjala 66 kunngerðir fyri Vinnunevndini.
Til hetta er bert at siga, at hetta er tikið úr leysum lofti og er beint ímóti veruleikanum, lóggávusiði og tí, sum stendur í svarinum.
Kunngerðir skulu ikki fyri Løgtingið
Kunngerðir verða ikki latnar inn til løgtingið við einum lógaruppskoti. Kunngerðir eru nærri reglur, ið verða gjørdar við heimild í eini lóg, tá ið hon er samtykt og hevur fingið gildi. Kunngerðir verða ikki og eiga ikki at verða viðgjørdar á Løgtingi. Hinvegin skal Løgtingið lóggeva og seta heimildirnar. Annars verður lóggevandi og útinnandi valdið vavt saman, og tey skulu vera greitt sundurskild.
Um Vágaportalurin kann vísa á, nær kunngerðir eru lagdar fyri Løgtingið ella løgtingsnevndir í sambandi við fiskivinnulóggávu í Føroyum – eitt nú tá ið núverandi lóg varð gjørd og tá ið hon hevur verið broytt gjøgnum árini – frætti eg fegin.
Kann Vágaportalurin ikki vísa á tað, so takki eg frammanundan fyri, at Vágaportalurin sjálvsagt rættar skeivu tíðindini.
Høgni Hoydal


text:
Fleiri av verandi bústøðum í Tórshavn til fólk við menningartarni eru í gomlum og slitnum sethúsum, ið ikki eru hildin við líka, og sum aloftast ikki eru hóskandi til endamálið. Eirargarður er einasti vardi bústaður, sum í síni tíð varð bygdur til endamálið. Byggiskráin er liður í at bøta um umstøðurnar hjá fólki, ið bera brek í Suðurstreymoy. Verandi bústaðir og bústovnar eru í ringum standi, bíðilistin til búpláss er langur, og eingi tøk pláss eru í skipanini til bráðfeingis búpláss. Verkætlanin fevnir um at byggja tvey sambýli, har hvørt sambýlið er ætlað 18 fólkum. Sambýlini verða ætlandi staðsett í Hoyvík. Hvørt sambýlið fer at fevna um tríggjar eindir við seks búfólkum í hvørjari eind. Av hesum skulu tvær eindir fevna um sjálvstøðugar íbúðir á 40 fermetrar. Tilknýtt hvørjari av hesum eindunum skal vera køkur/stova. Triðja eindin skal fevna um vanligar tvey-rúms íbúðir á 50 fermetrar við egnari inngongd, ið liggja fyri seg sjálvan. Tað vil siga ikki eru samanbygdar við restini av sambýlinum. Umframt búeindirnar fevnir hvørt sambýlið um felags fasilitetir so sum starvsfólkarúm, starvsfólkaumklæðing við baðirúmi og sansa/venjingarrúm til búfólk, reingerðarrúm og vaskirúm. Sambýlini verða staðsett í Tórshavn og soleiðis, at búfólk alt eftir tørvi og førleikum sjálvi kunnu ferðast til og frá arbeiði, frítíðarvirksemi og annars nýta tær tænastur og veitingar, býurin hevur at bjóða. Staðsetingin verður antin á matr. nr. 136fe ella á matr.nr. 138a, ið eru tøk til endamálið.
Undangóðkenning til ráðgeving er boðin út. Talan er um tvær byggiverkætlanir, og byrjað verður við Sambýlinum á Mýruni í Hoyvík, har stovnar áður hava húsast.
Fyrireikingar verða nú gjørdar at bjóða út ráðgevingina í sambandi við verkætlanina, sum væntandi fer út fyrst í juli.
Bygginevndin mælir til at útboð til ráðgeving fyri fyrsta sambýlið verður í mars-apríl 2018, og høvuðsarbeiðstakaraútboðið í januar 2019. Útboð til ráðgeving fyri seinna sambýlið verður í oktober-november 2019, og høvuðsarbeiðstakaraútboðið í juli-august 2020. Gongst eftir ætlan verður fyrsta sambýlið klárt í mars-apríl 2020, og tað seinna í oktober-november 2021.
Bygningsánari: Almannamálaráðið
Brúkari: Almannaverkið
Byggiharri: Landsverk
Høvuðsráðgevi: Ikki valdur enn
Høvuðsarbeiðstakari: Ikki valdur enn
Tíðarætlan: Ráðgeving boðin út í mars-apríl 2018 og oktober-november 2019, arbeiðstøka boðin út januar 2019 og juli-august 2020. Avhending verður væntandi mars-apríl 2020, og tann seinna í oktober-november 2021
Kostnaðarætlan: Tilsamans 58,0 mió. krónur


text:
Orð: Levi Joensen
1. Víst ísraelsfólk í forðum á ferð til Kána’ans land
so mongum vanda møtti ígjøgnum heitan sand;
men Harrans hond hin góða, hon leiddi tey so væl
og mettaði øll somul í hundraðtúsundtal.
2. Við roykskýggi um dagin, við eldstólpa á nátt
hann vísti sínum fólki til lyftislandið gott,
um Jordan fløddi yvir um allar bakkar har,
ei hindraði tað honum, tá tað um ánna bar.
3. Í dag er Harrans fólk enn á foldum her á ferð,
mót Himmallandi blíða hvørt fótafet meg ber;
um vandar her enn hótta, tað forða mær ei kann,
tí undan gongur Kristus. – Hvør dýrt at kenna hann.
4. Skjótt hoyrist Lambsins songur um portrið móti mær,
tá skal eg honum takka, sum trúfast her meg bar.
Ein syndari fann náði – ja, vunnin dýrt við blóð –
eg skal við ættarfedrunum syngja takkarljóð.


text:
Árni Gregersen, ting.fo 06.04.2018 (20:08)
Flutningsfyritøkan OCD seld
Flutningsfyritøkan OCD frá 1949 er í dag seld.
Smyril Line Cargo hevur keypt fyritøkuna, sum seinastu 20 árini hevur koyrt fast fyri Smyril Line
Í fyritøkuni starvast 18 fólk fast, og tey verða øll søgd úr starvi, men verða samstundis boðin nýtt starv hjá Smyril Line.
-Smyril Line fær, við at keypa OCD, tryggja, at vit framhaldandi hava tamarhald á stórum parti av virðisketuni og soleiðis tryggja at kundin framhaldandi fær somu framúr góðu tænastu, sum OCD er kend fyri .Við yvirtøkuni, fer Smyril Line framyvir, at miðsavna koyringina í bæði í Føroyum og Íslandi samstundis sum farið verður undir at styrkja samstarvið millum OCD og Smyril Line enn meira, sigur Rúni Vang Poulsen, stjóri á Smyril Line.
-Yvirtøkan av OCD er ein lutur í stremban okkara eftir at vera fyritrekti flutningsveitari í Norðuratlantshavinum, leggur hann afturat.
Símin Danielsen heldur fram sum stjóri í OCD.
Handilin er treytaður av, at Kappingareftirlitið góoðkennir hann.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Skrásetta fyribils fólkatalið tann 1. apríl er 50.030.
Vanlig mannagongd hjá Hagstovuni er at kunngera fókatalið ein mánað afturút, tí fleiri fráboðanir til landsfólkaskránna ofta eru seinkaðar bæði ein og tveir mánaðir. Tað ger, at feskasta fyribilstalið, sum 1. apríl er 50.030, neyvan verður heilt tað sama við næstu uppgerð.
Orsøkin til at Hagstovan kortini kunnger fyribilstalið fyri 1. apríl hóast óvissuna er, at tað er so mikið oman fyri 50.000, at tað neyvan fer niðurum til næstu uppgerð um ein mánað. Til ber tó ikki at siga, hvussu nógv fer burtur av 1. apríl-talinum.
Royndirnar vísa, at fyribilstalið minkar nakað, tí tað serliga eru fráflytingar, sum eru seinkaðar. Sum dømi kann nevnast, at í uppgerðini fyri einum mánaði síðani var fyribilstalið 50.006 fyri 1. mars. Nú ein mánað seinni er tað talið 49.994.
Hvør varð nummar 50.000?
Nú fyribilstalið fyri 1. apríl vísir, at fólkatalið er farið upp um 50.000, eru helst fleiri, sum vilja vita, hvør persónur gjørdist íbúgvi nr. 50.000.
Sum Hagstovan áður hevur víst á, er tað ikki so líka til at finna útav. Fólkatalið verður funnið við at telja tey, sum eru skrásett at búgva í Føroyum. Tað gongur nakað av tíð, áðrenn allar skrásetingarnar eru komnar upp á pláss. Hetta ger, at uppgjørda fólkatalið ikki er heilt eftirfarandi fyrr enn ein tíð er fráliðin. Tað merkir eisini, at fleiri kunna gerast nummar 50.000, alt eftir nær ið hugt verður eftir skrásetingunum.
50.000 og hvat nú?
Hagstovan hevur gjørt eina framrokning av fólkatalinum við støði í søguligum tølum um fólkatal, burðartíttleika, deyðatíttleika og til- og fráflyting frá 1985 til í dag. Hesi árini frá 1985 fram til í dag hava verið stór sveiggj í fólkatalinum og -samansetingini. Hetta sæst aftur í óvissuni í framrokningini.
Sum framrokningin sær út nú, er óvist um fólkatalið framhaldandi fer at vaksa ella um gongdin fer at venda til eina minking. Framrokningin vísir, at tað serliga er flytingin millum Føroyar og útlond, sum kemur at hava týdning fyri gongdina í fólkatalinum.
Í hagtalsgrunninum er fólkatalið við útgreiningum dagført til 1. mars 2017 og er at finna her.


text:
Gerandisdagurin og praktisk viðurskifti
- Frítíðarskúlin er opin hvønn dag eftir skúlatíð til vit steingja kl. 17.00. Tó hevur frítíðarskúlin opið flestar skúlafrídagar hjá skúlanum frá kl. 07.30 – 17.00.
- Frítíðarskúlin er fyri børn, sum ganga í forskúlanum Brúgvin, í 1. og 2. flokki, og skal barnið vera tilmeldað til frítíðarskúlan, fyri at koma á stovnin.
- Avlýsir skúlin skúlagongdina vegna veður, er frítíðarskúlin eisini avlýstur/stongdur.
- Hava børnini frí ella eru sjúk, skulu foreldur boða okkum í frítíðarskúlanum frá hesum. Boðini geva tit okkum við at ringja ella SMS’a á tlf. 237991.
- Eitt starvsfólk úr forskúlanum ella frítíðarskúlanum fylgir forskúlabørnunum í bussinum frá skúlanum á Glyvrum til Rituvíkar.
- Forskúlabørnini fáa bjóða mat “ kalt borð” tá tey koma úr skúlanum kl 12.00 og kostar hetta 100 kr pr. mdr. fyri hvørt barnið. Tvs., at foreldur gjalda 100 kr forút hvønn máðna. Hetta verður trekt av við mdr. gjaldinum. Øll børnini í forskúlanum fáa bjóða millummála frá stovninum uml. kl. 14.00 eins og mjólk og vatn til máltíðirnar.
- Stovnurin átekur sær ikki at syrgja fyri, at børnini fara til frítíðarítriv, føðingardagar og annað uttanfyri stovnin.
- Eitt flagg verður hongt á talvuna í gongini tá børn/starvsfók hava føðingardag og síðsta fríggjadag í hvørjum mdr. bjóðar frítíðarskúlin ein “føðingardags-millummála”, køku og frukt ella okkurt líknandi, har vit fagna øllum børnum/starvsfólkum sum hava havt føðingardag “hendan mdr.” Børnini skulu tískil ikki hava nakað heimanfrá at bjóða tá tey hava føðingardag.
- Um barnið hevur leikur við, átekur stovnurin/starvsfólk sær ikki ábyrgd fyri hesum. Heldur vilja vit leggja upp til, at børnini gera brúk av leikunum sum eru á stovninum.
- Børnini skulu altíð hava skiftiklæðir á stovninum. Tvs. 2 set skiftiklæðir frá innast til uttast + regnklæðir, drakt, stivlar, húgvu, hosur og handskar.
- Kunning sum verður givin skúlanum um morgunin, á fundi ella á annan hátt, fylgir ikki við í frítíðarskúlan. Tí er sera umráðandi, at tit foreldur eisini geva frítíðarskúlanum neyðuga kunning, um tørvur er á tí.
Umráðandi partar av trivnaðinum og tryggleikanum á stovninum.
-
- Allir bilar skulu sløkkjast uttanfyri stovnin og skal billykil goymast burtur.
-
- Vinarliga lati fartelefonina liggja eftir í bilinum tá tú kemur við ella eftir tínum barni.
-
- Tann, ið avheintar barnið, skal boða “høgguslákkinum”, starvsfólkinum í gongini frá, at barnið nú fer heim.
-
- Barnið skal fara heim tá tit koma eftir tí. Tvs., at tit ikki skulu fara avstað aftur tí barnið ikki tímur heim, fyri síðani at koma aftur eftir tí seinni.
-
- Tá skúlin hevur frí og barnið kemur á stovnin tíðliga, skulu foreldur koma inn við barninum og siga einum vaksnum, at barnið er komið.
-
- Um barnið skal heim við einum øðrum barni/foreldri, skal avtala vera gjørd um hetta dagin fyri og boða okkum á dagstovninum frá í góðari tíð. Hesar avtalur skulu ikki gerðast tá tit eru komin eftir børnunum.
-
- Sjúk børn kunnu ikki koma á stovnin. Um barn tygara hevur fingið smittuberandi sjúku so sum eygnabruna, lús, barnaorm, barnasár og tílíkt, hava tit skyldu til at boða frítíðarskúlanum frá, so øll kunnu blíva kunnaði um hetta.


text:
Vælkomin!
Vælkomin á heimasíðuna hjá ÁTS.ÁTS varð stovnað í 2003, og er í dag ein fyritøka við 10 fólkum. Fyri at síggja hvat vit hava gjørt higartil, og hvørjir vit eru, eru tit vælkomin at hyggja runt á síðuni.
Gjørd arbeiði
Skúli og frítíðarskúli í Hoyvík
Skúlin bleiv bygdur í 2006. ÁTS hevði høvuðsarbeiðstøkuna av hesum bygningi. Undirveitarir vóru Jørð og kloakk, H. V. Lutzen, betong J K Petersen, múrari Sundar Martas, EL LM Electrik, HVS Demic og máling Magni Jacobsen.les meir
Okkara bústaður
ÁTS Sp/f
á Fløtum 14
FO-180 Kaldbak
Føroyar
tel: 21 75 46
e-mail: ats@ats.fo
tænastur
- Alt vanligt byggiarbeiði.
- Alt vanligt anlegsarbeiði.
- Ymiskt tekniarbeiði.


text:
Knýt í Heldina
Mælt verður til at luttakarar seta seg í samband við Heldardepilin sum fyrsta stig í einari menningartilgongd. Orsøkin er at ávísir smálutir í menningini verða ávirkaðir av Heldini, og tað er best um hetta verður rætt frá byrjan. Send ein teldupost til heldin@gjaldstovan.fo.
Munur er á vevtænastuveitara og vevtænastubrúkara
Heldin ger mun á um ein luttakari er vevtænastubrúkari ella vevtænastuveitari. Ein vevtænastuveitari hevur eina vevtænastu, sum vevtænastubrúkarin kallar. Dátur kunnu ferðast báðar vegir, hóast vit hava hesa uppdeilingina, tí ein vevtænastubrúkari kann bæði senda og móttaka dátur.
Krøvini til ein vevtænastuveitara eru hægri, tí hesin hevur eina vevtænastu, sum kann kallast av hinum luttakarunum. Tað vil siga at tað er ikki vevtænastuveitarin sum byrjar eitt samskifti, tí hesin svarar bert uppá fyrispurningar. Hinvegin, so er tað vevtænastubrúkarin, sum byrjar samskifti, og ein vevtænastubrúkari er ongantíð partur í einum samskifti, sum hann ikki hevur sett í gongd. Tað ger at loyvini til atgongd vera sett upp hjá vevtænastuveitaranum, og hesin hevur ábyrgdina fyri at verja sínar dátur. Tað er eisini vevtænastuveitarin, sum definerar formatið fyri samskiftið og hvat skal inn og hvat kemur út.
Tí er munur á mannagongdini fyri tilmelding av vetænastuveitara og brúkara.


text:
- Tíðindi, mentan og ítróttur
Skal verða bíligari at velja grønar loysnir
Í fráboðan frá landsstýriskvinnunum Sirið Stenberg og Kristinu Háfoss stendur, at eftir ólavsøku kemur uppskot um lóg, sum skal gera el til hitapumpur og til elbilar bíligari. Tær siga, at arbeitt verður eisini við tilmælum um onnur ítøkilig uppskot um átøk fyri at røkka málinum hjá SEV, sum er 100 prosent grøn orka í 2030.
SEV boðaði frá fyri meira enn einum ári síðani, at SEV vil selja bíligari streym til teirra, sum hava elbil ella hitapumpu, tað eru tey, sum brúka grøna orku. SEV eftirlýsti tá lógarbroytingina, sum loyvir tí.
Sambært landsstýrinum kemur hon í Løgtingið eftir ólavsøku í ár.
Sí eisini


text:
Ógreiðar framtíðarætlanir fyri børn og ung við sálarsjúku
4. januar 2018
Framtíðarætlanirnar fyri børn og ung við sálarsjúku eru ógreiðar, og tað er nógv, sum bendir á, at hesi ikki eru raðfest serliga høgt í Heilsu- og Innlendismálaráðnum - hetta sjálvt um Landssjúkrahúsið byggir út fyri einar 500 mió. kr. Svar er nú komið frá Sirið Stenberg, landsstýriskvinnu í heilsumálum um umstøður og viðgerð til børn og ung við sálarsjúku
Eg haldi, at svarið frá Sirðið Stenberg til mín, greitt vísir, at hesin bólkur av okkara borgarum ikki fær neyðugu høgu politisku raðfestingina av samgonguni og landsstýriskvinnuni.
Økið verður ikki ment ella uppgraderað við útbyggingini fyri einar 500 mió. kr. og er als ikki tikið við í byggiskránna og prosjekteringina. Hesin bólkur skal bara kroystast inn onkrastaðnis, tá byggjaríið einaferð stendur liðugt, ella flytast til okkurt óhóskandi stað í gamla bygninginum.
Setan av t.d. einum serlækna í barna- og ungdómspsykiatri er postivt, men tað er avgerandi neyðugt, at patientar og røktarfólk hava umstøður og kunnu veita viðgerðartilboð, sum eru á hædd við okkara grannlond - hetta er ikki støðan og heldur ikki tað, sum liggur fyri framman.
Tað er onki at ivast í, at tørvurin á viðgerðartilboðnum til børn og ung við sálarsjúku er stórur og í vøkstri, men tá viðgerðartilboðini ikki eru nøktandi, so sigur tað seg sjálvt, at hagtølini vísa nakað annað enn veruleikin er - tørvurin verður tryktur niður og er fjaldur við verandi vánaligu umstøðum og vantandi viðgerðarmøguleikum. Nøkur velja enntá at flyta av landinum við sínum børnum og ungu, vegna vantandi viðgerðartilboð í Føroyum.
Fyri mær virkar tað sum um, at økið børn og ung við sálarsjúku flýtur og er óskipað - nógv tos, nógvar ógreiðar ætlanir og vantandi avgerðir.
Í svarinum, dagfest 4. januar 2018, frá Sirið Stenberg stendur:
Sitat byrjar: “1. Hví er ongin serlig deild innrættað fyri seg í nýbygninginum á Landssjúkrahúsinum til børn og ung við sálarsjúku, hóast tørvurin á innleggingum er í vøkstri, og nýggi bygningurin ikki rúmar dygdargóðum viðgerðarmøguleikum, sum onnur framkomin lond veita?
Á Psykiatriska deplinum á Landssjúkrahúsinum er skipað ein barna- og ungdómspsykiatrisk eind, sum tekur móti børnum og ungum úr øllum landinum og familjum teirra. Í Fíggjarlógini fyri 2018 er økið raðfest og peningur er settur av til nýtt dagtilboð til børn og ung. Endamálið við dagtilboðnum er at styrkja viðgerðartilboðini til tey, sum millum annað stríðast við ótta, tunglyndi og etingarólag. Eftir ætlan kann hetta eisini vera við at byrgja fyri innleggingum av børnum og ungum.
Sambært royndum og samanborið við grannalond okkara er greitt, at tørvurin á seingjarplássum er so mikið lítil - kanska eitt ella tvey pláss í senn - at mett verður ikki, at grundarlag er fyri eini serstakari seingjardeild til at loysa hendan tørvin.
Tað er ofta ein avbjóðing í okkara lítla sjúkrahúsverkið, sum skal loysa nógvar tørvir, at teir mugu loysast á annan hátt enn aðrastaðni.
2. Er ein deild til børn og ung við sálarsjúku nakrantíð tikin við í byggiskránna og prosjekteringina av nýggja bygninginum, ella er hetta spart burtur?
Avgerðin um ikki at skipa eina serstaka deild til innlegging av børnum og ungum við psykiatriskum sjúkum, er ikki grundað á játtanina til nýbygningin á Landssjúkrahúsinum. Við støði í teimum lutfalsliga fáu innleggingunum - umframt at tað í nýbygninginum verður so, at øll fáa einastovur við egnum vesi- og baðiumstøðum - so er betur at skipa hetta á annan hátt.
Flytingin í nýbygningin gevur rúm aðrastaðni á Landssjúkrahúsinum fyri øðrum virksemi, men endalig støða er ikki tikin til, hvussu hesi øki skulu brúkast. Í løtuni verður arbeitt við eini nýggjari heildarpsykiatriskari ætlan, og ein partur av uppgávuni er at koma við boð uppá, hvussu ein fær skipa besta barna- og ungdómspsykiatriska tilboðið í Føroyum. Tá tann ætlanin fyriliggur er betur grundarlag at taka støðu til framtíðar tilboðið.
3. Er ætlanin at seta fleiri sálarfrøðingar í starv við servitan innan viðgerð av børnum og ungum við sálarsjúku?
Tað verður alla tíðina arbeitt við eini menning av barna- og ungdómspsykiatriska viðgerðartilboðnum her heima - eisini við samstarvi við onnur sjúkrahús, til tess at víðka um okkara servitan.
Frá 1. januar 2018 er settur ein sálarfrøðingur og eina sjúkrarøktarfrøðingur í starv afturat, og 1. mars 2018 er settur eina serlækni í barna- og ungdómspsykiatri afturat eins og settur verður ein læknaskrivari.
Í sambandi við at omanfyrinevnda dagdeild fyri børn- og ung skal skipast, verður eisini tørvur á at seta fleiri starvsfólk. Endalig støða er ikki tikin til hvørjar starvsbólkar talan verður um, men tilboðið, sum verður veitt í dag er tvørfakligt.” Sitat endar.
Kaj Leo Holm Johannesen
løgtingsmaður fyri Sambandsflokkin
RN
Aftur


text:
-
1623 dage ago |
Kunning |
Oyvør |
0
Runavíkar kommuna hevur yvirtikið eitt sjálvsama umfatandi og væl skipað skjalasavn frá reiðaravirkinum Beta. Atgongd fæst til tilfarið við at venda sær til Bókasavnið við...
Les meiri »
-
1691 dage ago |
Kunning |
Oyvør |
0
Føroysk fólkabókasøvn hava fleiri tænastur til tín, sum er lesandi ella starvast á einum skúla. Arbeiðspláss fyri lesandi Umframt vanligar bókasavnstænastur, sum eru nærri...
Les meiri »
-
1882 dage ago |
Kunning |
Oyvør |
0
Her er eitt gott yvirlit yvir lógligar síður, sum bjóða atgongd til talgilt tilfar á øðrum máli enn føroyskt. Yvirlitið umfatar e-bøkur, ljóðbøkur, tónleik, film, sjónvarp...
Les meiri »
-
1884 dage ago |
Kunning |
Oyvør |
0
Hevur tú skriva ritgerð um Føroyar ella føroyingar? Eitt endamál hjá Landsbókasavninum er at savna inn allar føroyskar bókmentir, og alt sum er skrivað av bókmentum um Føroyar...
Les meiri »
-
1884 dage ago |
Kunning |
Oyvør |
0
Lesandi og føroyskar fyritøkur kunnu nú samskifta á felags palli. Heimasíðan www.leinkjan.fo er nú klár at brúka, og fyritøkur kunnu á heimasíðuni leggja út verkætlanir, sum...
Les meiri »
-
1964 dage ago |
Kunning |
Oyvør |
0
EBI- Elektroniskar Bókasavnstænastur á Interneti EBI er eitt samstarv, skipað millum fólka- & skúlabókasøvn og skúlar um felags hald av elektroniskum bókasavnstænastum á...
Les meiri »
-
2036 dage ago |
Kunning |
Oyvør |
0
Vælkomin á nýggju heimasíðuna hjá Bókasavninum við Løkin! Endamálið við hesi síðu er m.a. at gera bókasavnið og virksemið sjónligari, og at geva okkara brúkarum atgongd...
Les meiri »
-
2064 dage ago |
Kunning |
Oyvør |
0
Umframt at røkja tilfarsstovnin og geva atgongd til tilfar umvegis netið, so leggja vit stóran dent á, at menna nýggjar tænastur og virkisøkir. Bókasavnið skal vera viðkomandi...
Les meiri »


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Thursday, November 1, 2012
Peter Maiden vitjar í Føroyum
Altjóða OM leiðarin Peter Maiden verður í Føroyum komandi dagarnar. Ein og hvør sum hevur áhuga í heims trúboðan, og hvat fer fram innan trúboðan og kristna heimsamfelagnum ídag, átti at komi. Her verður ómetaliga nógv á skránnið og ómetaliga nógv upplýsing.


text:
Orð: Sigurbjørn Einarsson
Lag (2007): Knút Olsen
Týtt: Petur Jacob Sigvardsen
Viðmerking: Týddur í 1994
1. Tú, Gud, sum veitst og gevur alt,
mítt sinn er ei so ljóst og balt,
og hugur armur, hjartað kalt –
tó vil eg vera tín.
Og tú ert ríkur, títt er alt,
og tú ert faðir mín.
2. Tú tekkir allan heimsins harm,
hvørt hjarta grætur tær við barm,
tú vegur á tín kærleiksarm
hvørt misbrot mans og brek.
Við krossins djúpa, reina harm
tú halgar syndasek.
3. Tú ert mítt lív, tú loysti meg,
tú lætst meg blindan finna teg
– av náði verða eitt við seg,
hvønn dag meg dømdan ber.
Tú, Kristus, bróðir, signar meg
og biður fyri mær.
4. Mín Gud, sum vart og ert mær alt
og signar okkum túsundfalt,
tú skilur hjartað, veikt og kalt,
og mansins mongu sár.
Tú bert tín kross og bøtir alt
og brosar gjøgnum tár.


text:
At halda heimið reint, er kanska ikki tað sum man heldur er allar stuttligast, men tað skal eisini gerast. Fyri meg er tað ofta nakað eg geri í vikuskiftinum, og ongantíð nakað eg síggi fram til. Men fyri at gera... Continue reading →
Eg havi júst ogna mær eina svarta talvu! Mær dámar væl, at heimið skal spegla tey sum búgva har. Ja, ein kann keypa nógv, sum er soo pent og stílfult, men tað kunnu øll gera og tískil kunnu nógv heim... Continue reading →
Vit fluttu inn í úbúðina hjá okkum í oktobur 2015. Um tad tíðina, sá eg hetta fitta borðið og stólarnar á DBA.dk. Tad var so bíligt, at eg hugsaði at hatta var fínt hjá okkum at hava, fyri fyrst. Men... Continue reading →


text:
- Tíðindi, mentan og ítróttur
Nógv mál samtykt hósdagin
Talan var um níggju triðju viðgerðir og eina aðru viðgerð. Allar triðju viðgerðirnar vóru samtyktar við stórum meiriluta, meðan aðru viðgerðin, sum var um fylgibroytingar í løgtingslóg um fyrisiting av sjófeingi, fór til 3. viðgerð við 17 atkvøðum fyri og 12 ímóti.
Oyggjaleikir í 2029
Millum annað hevur landsstýriskvinnan í Fíggjarmálum nú fingið heimild at veita trygd fyri í minsta lagi 10 milliónum krónum til Oyggjaleikir í Føroyum.
ÍSF noyddist at taka umsóknina um at hava Oyggjarleikirnar í Føroyum í 2019 aftur, serliga tí fíggjarligu fortreytirnar vóru ikki til staðar.
Roynt verður nú aftur, og ætlanin er, at Føroyar skulu bjóða seg fram at hava Oyggjaleikirnar í 2029.
Vardir bústaðir
Eisini uppskotið hjá landssstýriskvinnuni í almannamálum um at byggja vardar bústaðir og bú- og umlættingarheim í Havn til børn og ung við autismu varð einmælt samtykt.
Talan er um tvey sambýli til fólk við menningartarni við íbúðum í ymsum støddum til samanlagt 36 fólk.
Bú- og umlættingarheimið til børn og ung við autismu fer at hava seks búpláss og seks umlættingarpláss, og harumframt verður eitt dagtilboð til umleið 15 børn og ung.
Verkætlanin fer samanlagt at kosta í mesta lagi 87 milliónir krónur, og allar tríggjar verkætlanirnar skulu eftir ætlan verða lidnar í 2022.
Talgilt tilfar
Og ein lóg, sum hevur verið leingi ávegis, varð einmælt samtykt í løgtinginum hósdagin. Talan er um lóg um at varðveita talgilt tilfar. Landsskjalasavnið hevur síðani 2005 víst á, at tørvur er á haldgóðari varðveiting av talgildum tilfari. Og Mentanarnevndin í Løgtinginum metir, at uppskotið tryggjar tað.
Millum annað tí at uppskotið loyvir Landsskjalasavninum at gera eina góða avtalu við danska Ríkisskjalasavnið um varðveiting av talgildum savnum í Føroyum.
Harafturat fær landsstýrismaðurin heimild at gera reglur fyri stovnar og myndugleikar um avhending, varðveiting og vraking av talgildum savnum.
Mynstringarlógin skal dagførast
Broytingar í lógini um mynstring varð eisini einmælt samtykt í løgtinginum. Mynstringarlógin er frá 1988, og tí var mett at tørvur var á dagføringum.
Lógarbroytingarnar hava millum annað við sær, at mynstringar nú kunnu gerast talgilt, og talgildingin fer at gera tað lættari at hava eftirlit við, at øll viðurskifti eru í lagi tá mynstrað verður.
Kommunustýrislógin broytast
Og so vóru eisini broytingar í kommunustýrislógini samtyktar við 28 fyri og tveimum ímóti. Hesar broytingar hava við sær, at Heilsu- og innlendismálaráðið fær heimild at seta í verk tiltøk sambært kommunustýrislógini mótvegis kommunusamstørvum, ið eru ásett við lóg.
Uppskotið um lógarbroytingina kom, eftir at Løgtingsins umboðsmaður og Innlendismálaráðið funnust hvassliga at stýrinum fyri Økistænastuna í Sandoyar sýslu, tá tað setti leiðara í 2015. Hóast Innlendismálaráðið fanst at stýrinum, fekk tað einki gjørt, tí lógin hevði onga heimild til at fara eftir kommununalum samstørvum.
Sí eisini